cyanic-selkie/wikianc huggingface dataset:
ഓഗസ്റ്റ് 2
ചരമവാർഷികങ്ങൾ
1977- ഹേവാർഡ് ഹിന്റൺ.. പ്രശസ്ത ബ്രിട്ടിഷ് പ്രാണി ശാസ്ത്രജ്ഞൻ.. പരിസ്ഥിതി പഠിതാവ്..
1980- ശിൽപി രാം കിങ്കർ ബൈജ് ചരമം..
2013 – കർണാടക സംഗീത ചകവർത്തി ദക്ഷിണാ മുർത്തി സ്വാമികൾ
മറ്റു പ്രത്യേകതകൾ
വർഗ്ഗം:ഓഗസ്റ്റ് 2
തിരുമണിക്കര ഗുരുവായൂരപ്പൻ ക്ഷേത്രം
മലപ്പുറം ജില്ലയിൽ മഞ്ചേരിക്കടുത്ത് തൃക്കലങ്ങോട് പഞ്ചായത്തിൽ സ്ഥിതിചെയ്യുന്ന ഒരു ക്ഷേത്രമാണ് തിരുമണിക്കര ഗുരുവായൂരപ്പൻ ക്ഷേത്രം. വിശ്വപ്രസിദ്ധമായ ഗുരുവായൂർ ക്ഷേത്രത്തിലെ പ്രതിഷ്ഠ കുടികൊള്ളുന്ന ഈ ക്ഷേത്രം 'ഏറനാടിന്റെ ഗുരുവായൂർ' എന്നും 'വടക്കൻ ഗുരുവായൂർ' എന്നും അറിയപ്പെടുന്നു. പ്രധാനമൂർത്തിയായ ഗുരുവായൂരപ്പനെക്കൂടാതെ ഗണപതി, അയ്യപ്പൻ, ഭഗവതി എന്നിവരും കുടികൊള്ളുന്ന ഈ ക്ഷേത്രം കോഴിക്കോട് സാമൂതിരിരാജയുടെ കീഴിലാണ്.
ഐതിഹ്യം
തിരുമണിക്കരയിലെ ഇടിഞ്ഞിമ്മൽ ഇല്ലത്തെ മൂത്ത നമ്പൂതിരി ശ്രീഗുരുവായൂരപ്പന്റെ പരമഭക്തനായിരുന്നു. എല്ലാമാസവും മുടങ്ങാതെ അദ്ദേഹം ഗുരുവായൂർ വരെ പോയിവരുമായിരുന്നു. ഇന്നത്തെപ്പോലെ വാഹനസൗകര്യങ്ങളൊന്നുമില്ലാതിരുന്ന പഴയകാലത്ത് മഞ്ചേരിയിൽ നിന്ന് ഏറെ ദൂരെ സ്ഥിതിചെയ്യുന്ന ഗുരുവായൂരിലേയ്ക്ക് നടന്നും തോണിയിലുമൊക്കെയാണ് അദ്ദേഹം യാത്ര ചെയ്തിരുന്നത്. എന്നാൽ, പ്രായമായപ്പോൾ നമ്പൂതിരിയ്ക്ക് ഗുരുവായൂർ ദർശനം നടത്താൻ കഴിയില്ലെന്നായി. അവസാനത്തെ ഗുരുവായൂർ ദർശനം കഴിഞ്ഞ് ഇല്ലത്തേയ്ക്ക് മടങ്ങിവരുന്ന സമയത്ത് എവിടെനിന്നോ പെട്ടെന്ന് കൂട്ടമണിയടിശബ്ദം അദ്ദേഹം കേൾക്കാനിടയായി. അപ്പോൾത്തന്നെ ഒരു അശരീരിയുമുണ്ടായി. അതിങ്ങനെയായിരുന്നു: 'എന്നെക്കാണാൻ ഇനി നീ ഗുരുവായൂരിലേയ്ക്ക് വരേണ്ടതില്ല. നിനക്ക് ദർശനം നടത്താൻ സൗകര്യമുള്ള സ്ഥലത്ത് ഞാൻ കുടികൊള്ളും'. ഇത് ശ്രീഗുരുവായൂരപ്പന്റെ അരുളപ്പാടാണെന്ന് മനസ്സിലാക്കിയ നമ്പൂതിരി ഉടനെ നാട്ടിലെത്തി ഇല്ലത്തിനടുത്ത് ഇഷ്ടദേവന് ക്ഷേത്രം പണിതു. ഗുരുവായൂരിലേതുപോലുള്ള പൂജാക്രമങ്ങളും വഴിപാടുകളും നിശ്ചിതമാക്കി. കൂട്ടമണിയടികൾ കേട്ട സ്ഥലത്ത് പ്രതിഷ്ഠ നടത്തിയതിനാൽ സ്ഥലം 'തിരുമണിക്കര' എന്നറിയപ്പെട്ടു.
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
അയ്യന്തോൾ
അയ്യന്തോൾ കേരളത്തിലെ തൃശ്ശൂർ ജില്ലയിൽ തൃശ്ശൂർ മുനിസിപ്പൽ കോർപറേഷനിൽപെട്ട ഒരു സ്ഥലമാണ്. തൃശ്ശൂർ ജില്ലയുടെ ഭരണസിരാകേന്ദ്രമാണ്. കളക്ടറേറ്റും വിവീധ സർക്കാർ വകുപ്പുകളുടെ ജില്ലാതല ആപ്പീസുകളും ജില്ലാ കോടതികളും മറ്റു കോടതികളും ഇവിടെ സ്ഥിതിചെയ്യുന്നു. തൃശ്ശൂർ സ്വരാജ് റൗണ്ടിൽ നിന്നും ഏകദേശം 2 കി,മീറ്റർ ദൂരത്തിലാണ്. തൃശ്ശൂരിലെ മാതൃകാ റോഡായ സ്വരാജ് റൗണ്ട്- പുഴക്കൽ റോഡ് കടന്നു പോകുന്നതു് ഇതിലെയാണ്. കോൾ നിലങ്ങൾ അയ്യന്തോളിനു അതിർത്തിയാവുന്നു. ഇവിടെ ഒരുപാട് കൃഷിയിടങ്ങൾ നികത്തി താമസസ്ഥലങ്ങളായിട്ടുണ്ട്. 2018-ലെ പ്രളയകാലത്ത് അയ്യന്തോളിലെ പല വീടുകളും വെള്ളം കയറിയത് ഇതിന്റെ പരിണതഫലമാണെന്ന് പറയപ്പെടുന്നു. അയ്യന്തോളിന്റെ ഒരു ഭാഗമായ കുറിഞ്ഞാക്കൽ തുരുത്ത്, ഇവിടെയുള്ള പ്രധാന ആകർഷണമാണ്. അയ്യന്തോളിൽ ഒരു കളിക്കളവും ജില്ലാ ഓഫീസേഴ്സ് ക്ലബ്ബ് നിയന്ത്രിക്കുന്ന ഇൻഡോർ സ്റ്റേഡിയവും ഉണ്ട്.
'''എസ്.ടിഡി. കോഡ് 0487   പിൻ‌കോഡ് 680003'''
അപ്പൻ തമ്പുരാൻ സ്മാരകം
മലയാളത്തിലെ ആദ്യ ഡിറ്റക്ടീവ് നോവലായ ഭാസ്കരമേനോന്റെ കർത്താവായ രാമവർമ്മ അപ്പൻ തമ്പുരാന്റെ സ്മാരകം സിവിൽ സ്റ്റേഷനോട് ചേർന്നുണ്ട്. അപ്പൻ തമ്പുരാൻ താമസിച്ചിരുന്ന കുമാര മന്ദിരമാണിത്.സാഹിത്യ അക്കാദമിയുടെ ആനുകാലിക ലൈബ്രറി ഇവിടെ പ്രവർത്തിക്കുന്നു. സാഹിത്യകരന്മാർക്ക് താമസിച്ച് രചനകൾ നടത്താനുള്ള കൈരളിഗ്രാമം അപ്പൻ തമ്പുരാൻ സ്മാരകത്തോടനുബന്ധിച്ചാണ്.
വിദ്യാഭ്യാസം
നിർമ്മല കോൺവെന്റ് അപ്പർ പ്രൈമറി സ്കൂൾ, സർ‌ക്കാർ വൊക്കേഷനൽ ഹയർ സെക്കന്ററി സ്കൂൾ, അമൃത വിദ്യാലയ, കാലിക്കറ്റ് സർവകലാശാലയോട് അഫിലിയേറ്റ് ചെയ്ത സർക്കാർ ലോ കോളേജ് എന്നിവ ഇവിടെ സ്ഥിതിചെയ്യുന്നു.
അപ്പൻ തമ്പുരാൻ സ്മരക വായനശാലയും അപ്പൻ തമ്പുരാൻ സ്മാരകത്തിൽ പ്രവർത്തിക്കുന്ന ഒരു വായനശാലയുമുണ്ട്.
ദേവാലയങ്ങൾ
അയ്യന്തോളിലെ ഏക മുസ്ലീം ദേവാലയം. കളക്റ്ററേറ്റിനു സമീപം. അയ്യന്തോളിലെ പ്രധാന ക്രിസ്തീയ ദേവാലയം. ഇന്ത്യ സ്വതന്ത്രമായ 1947 ആഗസ്റ്റ് 15-ന് സ്വതന്ത്രപാരീഷായി. പാരിഷിനു കീഴിൽ 500 കുടുംബങ്ങളുണ്ട്. അയ്യന്തോളിലെ പ്രധാന ഹൈന്ദവ ദേവാലയം. 108 ഭഗവതി ക്ഷേത്രങ്ങളിൽ ഒന്നാണ്. അഞ്ജനശിലയിൽ തീർത്ത നാലടി ഉയരം വരുന്ന വിഗ്രഹം, നിൽക്കുന്ന രൂപത്തിലുള്ളതും നാലുകൈകളോടുകൂടിയതുമാണ്. ശാന്തരൂപിണിയായ ദേവി, കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. ഉപദേവനായി ഗണപതി മാത്രമേയുള്ളൂ. തൃശ്ശൂർ പൂരത്തിൽ പങ്കെടുക്കുന്ന ദേവിയാണ്. തൃക്കാർത്തികയാണ് പ്രധാന ഉത്സവം. കേരളത്തിലെ അപൂർവ്വം വരാഹമൂർത്തിക്ഷേത്രങ്ങളിലൊന്ന്. സ്വരാജ് റൗണ്ട്-പുഴയ്ക്കൽ റോഡിൽ നിന്ന് അല്പം മാറി സ്ഥിതിചെയ്യുന്നു.
ബിഷപ്പ് ജെറോം ഇൻസ്റ്റിറ്റ്യൂട്ട്
കൊല്ലം ജില്ലയിൽ പ്രവർത്തിക്കുന്ന ഒരു എഞ്ചിനീയറിംഗ് ആൻഡ് മാനേജ്മെന്റ് വിദ്യാഭ്യാസ സ്ഥാപനമാണ് ബിഷപ്പ് ജെറോം ഇൻസ്റ്റിറ്റ്യൂട്ട്. കൊല്ലം എസ്.എൻ. കോളേജിൽ നിന്നും കർബലയിലേക്കു പോകുന്ന പാതയോടു ചേർന്നാണ് ഇത് സ്ഥിതിചെയ്യുന്നത്. ഇവിടെ ബിരുദതലത്തിൽ എഞ്ചിനിയറിംഗും ബിരുദാനന്തരബിരുദതലത്തിൽ ബിസിനസ് അഡ്മിനിസ്ട്രേഷനും പഠിപ്പിക്കുന്നു. ഈ സ്ഥാപനത്തിന് കേരള സർവകലാശാലയുടെയും ഓൾ ഇന്ത്യാ കൗൺസിൽ ഫോർ ടെക്നിക്കൽ എജ്യുക്കേഷന്റെയും അംഗീകാരം ലഭിച്ചിട്ടുണ്ട്. 2011 മേയ് 14-ന് സാൽവഡോർ പെന്നാച്ചിയോ ആണ് സ്ഥാപനം ഉദ്ഘാടനം ചെയ്തത്.
പേരിനു പിന്നിൽ
കൊല്ലം രൂപതയുടെ ആദ്യത്തെ ഭാരതീയനായ ബിഷപ്പ് ജെറോം എം. ഫെർണാണ്ടസിന്റെ ഓർമ്മയ്ക്കായാണ് ഈ സ്ഥാപനത്തിന് 'ബിഷപ്പ് ജെറോം ഇൻസ്റ്റിറ്റ്യൂട്ട്' എന്ന പേരു നൽകിയിരിക്കുന്നത്. കത്തോലിക്കാ സമുദായത്തിന്റെ പുരോഗതിക്കായി ഇദ്ദേഹം ധാരാളം വിദ്യാഭ്യാസ സ്ഥാപനങ്ങൾ ആരംഭിച്ചിട്ടുണ്ട്.
ചരിത്രം
ഇന്ത്യയിലെ ആദ്യത്തെ കത്തോലിക്കാ രൂപതയായ കൊല്ലം രൂപതയ്ക്കു കീഴിൽ പ്രവർത്തിക്കുന്ന ധാരാളം സ്ഥാപനങ്ങൾ കൊല്ലം ജില്ലയിലുണ്ട്. ബിഷപ്പ് ജെറോം നഗർ, ഫാത്തിമ മാതാ നാഷണൽ കോളേജ്, ബിഷപ്പ് ബെൻസിഗർ ആശുപത്രി, കൊട്ടിയം ഹോളിക്രോസ് ആശുപത്രി, ക്വയിലോൺ സോഷ്യൽ സർവീസ് സൊസൈറ്റി, കർമ്മല റാണി കോളേജ് എന്നിവ അവയിൽ ചിലതാണ്. കൊല്ലം രൂപതയ്ക്കു കീഴിലുള്ള ബിഷപ്പ് ജെറോം ഫൗണ്ടേഷനാണ് ബിഷപ്പ് ജെറോം ഇൻസ്റ്റിറ്റ്യൂട്ടിന്റെ മേൽനോട്ടച്ചുമതല നിർവ്വഹിക്കുന്നത്.
പഠനം
സ്കൂൾ ഓഫ് മാനേജ്മെന്റ്, സ്കൂൾ ഓഫ് ആർക്കിടെക്ചർ, സ്കൂൾ ഓഫ് എഞ്ചിനിയറിംഗ് എന്നീ മൂന്ന് സ്ഥാപനങ്ങൾ ചേർന്നതാണ് ബിഷപ് ജെറോം ഇൻസ്റ്റിറ്റ്യൂട്ട്. ഇവിടെ സിവിൽ, മെക്കാനിക്കൽ, ഇലക്ട്രിക്കൽ ആൻഡ് ഇലക്ട്രോണിക്സ്, ഇലക്ട്രോണിക്സ് ആൻഡ് കമ്മ്യൂണിക്കേഷൻ, കമ്പ്യൂട്ടർ സയൻസ്, ആർക്കിടെക്ചർ എന്നീ വിഷയങ്ങളിലുള്ള എഞ്ചിനിയറിംഗ് ബിരുദപഠനത്തോടൊപ്പം ബിസിനസ് അഡ്മിനിസ്ട്രേഷനിൽ ബിരുദാനന്തരബിരുദപഠനവും ലഭ്യമാണ്.
2011-ൽ കേരള സർവകലാശാലയുടെ അംഗീകാരം നേടിയതോടെ ബിഷപ് ജെറോം ഇൻസ്റ്റിറ്റ്യൂട്ടിന്റെ പ്രവർത്തനം ആരംഭിച്ചു. കേരള എൻട്രൻസ് എക്സാമിനേഷൻസ് നടത്തുന്ന പ്രവേശന പരീക്ഷ വഴിയാണ് ഇവിടെ പ്രവേശനം ലഭിക്കുന്നത്.
പുറംകണ്ണികൾ
വർഗ്ഗം:കൊല്ലം ജില്ലയിലെ സ്വകാര്യ എഞ്ചിനീയറിങ്ങ് കോളേജുകൾ വർഗ്ഗം:കേരളത്തിലെ സാങ്കേതികസ്ഥാപനങ്ങൾ
സിയെനായിലെ കത്രീന
thumb|right|200px|സിയെനായിലെ കത്രീന, പതിനാലാം നൂറ്റാണ്ടിൽ [[ഇറ്റലി|ഇറ്റലിയിൽ ജീവിച്ചിരുന്ന ക്രിസ്തീയ യോഗിനിയും കത്തോലിക്കാ വേദപാരംഗതയും]]
പതിനാലാം നൂറ്റാണ്ടിൽ ജീവിച്ചിരുന്ന (17 മാർച്ച് 1347 – 29 ഏപ്രിൽ 1380) ഒരു ക്രിസ്തീയ യോഗിനിയും ഡോമിനിക്കൻ മൂന്നാം സഭാംഗവും ആയിരുന്നു സിയെനായിലെ കത്രീന. കത്തോലിക്കാ സഭ അവരെ വിശുദ്ധയും വേദപാരംഗതയും ആയി അംഗീകരിച്ചിട്ടുണ്ട്. ഫ്രഞ്ച് ചക്രവർത്തിമാരുടെ സ്വാധീനത്തിൽ മാർപ്പാപ്പാമാരുടെ ആസ്ഥാനം റോമിൽ നിന്ന് ഫ്രാൻസിലെ അവിഞ്ഞോണിലേയ്ക്ക് മാറ്റിയതിനെത്തുടർന്ന്ഉണ്ടായ ജീർണ്ണതയുടേയും അസ്ഥിരതയുടേയും കാലമായിരുന്നു അവരുടെ ജീവിതത്തിന്റെ പശ്ചാത്തലം. റോമിനെ വീണ്ടും മാർപ്പാപ്പായുടെ ആസ്ഥാനമാക്കാനുള്ള കത്രീനയുടെ അക്ഷീണയത്നം, അവരുടെ ജീവിതകാലത്തു തന്നെ ഫലം കണ്ടെങ്കിലും  ആ വിജയത്തെ തുടർന്നുണ്ടായ 'പാശ്ചാത്യശീശ്മ' (Western Schism) നിലനിൽക്കെയാണ് അവർ മരിച്ചത്. ഇറ്റലിയിലെ നഗരരാഷ്ട്രങ്ങൾക്കിടയിൽ സമാധാനം സ്ഥാപിക്കുന്നതും അവർ ജീവിതദൗത്യമാക്കിയിരുന്നു. ഇറ്റലിയുടെ മദ്ധ്യസ്ഥയായ വിശുദ്ധയും കൂടിയാണ് കത്രീന.
ബാല്യം
thumb|275px|left|കത്രീന ജനിച്ച സിയെനായിലെ വീട്, നാട്ടുകാർ സം‌രക്ഷിച്ച് ഇന്നും നിലനിർത്തിയിരിക്കുന്നു. ഇറ്റലിയിലെ സിയെനായിൽ ഗിയകോമോ ഡി ബെനിൻകാസാ എന്ന വസ്ത്രം നിറംകൂട്ടുകാരന്റേയും അദ്ദേഹത്തിന്റെ പത്നി ലാപാ പിയാജെന്റിയുടേയും ഇരുപത്തിമൂന്നു മക്കളിൽ അവസാനത്തേതായ ഇരട്ടകളിൽ ഒന്നായി 1347-ലെ മംഗലവാർത്താ തിരുനാളിൽ(മാർച്ച് 25) ആണ് കത്രീന ജനിച്ചത്. അവൾക്കൊപ്പം ജനിച്ച ഇരട്ടശിശു ജീവിച്ചിരുന്നില്ല. പിതാവിന്റെ സ്വാധീനത്തിൽ കുടുംബത്തിലെ അന്തരീക്ഷം ഏറെ മതാത്മകമായിരുന്നു. ചെറുബാല്യത്തിൽ തന്നെ കത്രീന ക്രിസ്തുവിനെ ലക്ഷ്യമാക്കിയുള്ള ജീവിതത്തിന് ഉറച്ചു. ആറുവയസ്സുള്ളപ്പോൾ തനിക്ക് ഒരു ദൈവികദർശനമുണ്ടായെന്ന് അവർക്കു തോന്നി. ഏഴാമത്തെ വയസ്സിൽ അവർ കന്യാജീവിതത്തിന് മനസ്സിൽ ഉറച്ചു. പന്ത്രണ്ടാമത്തെ വയസ്സിൽ മാതാപിതാക്കൾ അവരെ വിവാഹം കഴിച്ചുകൊടുക്കാൻ തീരുമാനിച്ചെങ്കിലും താൻ ക്രിസ്തുവിന്റെ വധുവാകാൻ സമ്മതിച്ചിരിക്കുന്നുവെന്ന് പറഞ്ഞ് കത്രീന അതിൽ നിന്നൊഴിഞ്ഞു. എന്നാൽ അവർ ഏതെങ്കിലും ആശ്രമത്തിൽ പ്രവേശിക്കാൻ ആഗ്രഹിക്കാതിരുന്നതിനാൽ വീട്ടിൽ തന്നെ ഒരു മുറിയിൽ കഴിഞ്ഞു. മൂന്നു വർഷം അവിടെ ഏകാന്തധ്യാനത്തിലും തപസ്സിലും ആത്മീയസംഘർഷങ്ങളിലും ചെലവഴിച്ചു.
പൊതുജീവിതത്തിലേയ്ക്ക്
1366-നടുത്ത് കത്രീനയ്ക്ക് "യേശുവുമായുള്ള യോഗാത്മവിവാഹം" (Mystical Marriage) എന്ന് തന്റെ കത്തുകളിൽ അവർ വിവരിക്കുന്ന അനുഭവമുണ്ടായി. ഏകാന്തജീവിതം ഉപേക്ഷിച്ച് ലോകത്തിലേക്കിറങ്ങി പൊതുജീവിതം സ്വീകരിക്കാൻ അപ്പോൾ യേശു അവരോടാവശ്യപ്പെട്ടതായി കത്രീനയുടെ ജീവചരിത്രകാരൻ കപൂവായിലെ റെയ്‌മണ്ട് രേഖപ്പെടുത്തിയിരിക്കുന്നു. തുടർന്ന് രോഗികളേയും അഗതികളേയും ആശുപത്രികളിലും ആതുരാലയങ്ങളിലും സഹായിക്കുന്നതിൽ അവർ ഏറെ സമയം ചെലവഴിച്ചു. യൂറോപ്പിനെ അലട്ടി "കറുത്ത മരണം"(Black Death) എന്ന കുപ്രസിദ്ധി നേടിയ പ്ലേഗ് ബാധ അക്കാലത്ത് സിയെനായിലും എത്തിയപ്പോൾ രോഗബാധിതരെ സഹായിച്ച് കത്രീന ഒപ്പം കഴിഞ്ഞു. മരണത്തിനു വിധിക്കപ്പെട്ട കുറ്റവാളികളെ സന്ദർശിച്ച അവർ, അവർക്ക് അവസാനനിമിഷങ്ങളിൽ ആത്മീയസാന്ത്വനം പകർന്നു. വസൂരിരോഗം അവശേഷിപ്പിച്ച കലകൾ ഉണ്ടായിരുന്നതെങ്കിലും അവരുടെ മുഖം കാണുന്നവർക്കെല്ലാം അനുഗ്രമായി. കത്രീനയ്ക്ക് രോഗശാന്തിവരമുണ്ടെന്ന കേൾവിയും അക്കാലത്ത് പരന്നു. സിയെനായിലെ ഈ സുകൃതജീവിതം ഒരുപറ്റം സ്ത്രീപുരുഷന്മാരെ അവരുടെ അനുയായികളാക്കി. കത്രീനയിൽ പാഷണ്ഡതയുണ്ടോ എന്നു സംശയിച്ച ഡോമിനിക്കൻ സന്യാസസഭ അവരെ 1374-ൽ ഫ്ലോറൻസിൽ വരുത്തി ചോദ്യം ചെയ്യുന്നതിനും അത് കാരണമായി. ഈ സന്ദർശനത്തിൽ അവരെക്കുറിച്ചുള്ള സംശയം നീങ്ങിയ സന്യാസസഭ കത്രീനയെ വെറുതേ വിട്ടു. തുടർന്ന്, പൗരോഹിത്യത്തിന്റെ നവീകരണത്തിനും ദൈവസ്നേഹത്തിൽ നിന്നു ജനിക്കുന്ന മാനസാന്തരം വഴിയുള്ള ആത്മീയനവോത്ഥാനത്തിനും ഉള്ള ആഹ്വാനവുമായി അവർ അനുയായികൾക്കൊപ്പം ഇറ്റലിയുടെ ഉത്തര-മദ്ധ്യഭാഗങ്ങൾ ചുറ്റിക്കറങ്ങി.
രചനകൾ
തന്റെ ആശയങ്ങൾ പ്രചരിപ്പിക്കുന്നതിന് കത്രീന തെരഞ്ഞെടുത്ത മാർഗ്ഗം അനുയായികൾക്കൊപ്പമുള്ള യാത്രകൾ മാത്രമായിരുന്നില്ല. 1370-കളിൽ അവർ തന്റെ ചുറ്റുവട്ടത്തിലുള്ള ആളുകൾക്ക് കത്തുകളെഴുതാൻ തുടങ്ങി. ക്രമേണ ഈ കത്തിടപാടിന്റെ മേഖല വികസിക്കാൻ തുടങ്ങി. ഇറ്റലിയിലെ നഗരരാഷ്ട്രങ്ങൾക്കിടയിലുള്ള ശാന്തിക്കും റോമിനെ വീണ്ടും മാർപ്പാപ്പാമാരുടെ ആസ്ഥാനമാക്കുന്നതിനും വേണ്ടിയുള്ള യാചനകളടങ്ങിയ അവരുടെ കത്തുകൾ രാഷ്ട്ര-സഭാനേതൃത്വങ്ങളിലുള്ള ഉന്നതന്മാരെ ലക്ഷ്യമാക്കിയായിരുന്നു. ഗ്രിഗോറിയോസ് പതിനൊന്നാമൻ മാർപ്പാപ്പയുമായി ദീർഘമായ കത്തിടപാടുകൾ നടത്തിയ കത്രീന അദ്ദേഹത്തോട്, പുരോഹിതന്മാർക്കിടയിൽ നവീകരണം വരുത്താനും മാർപ്പാപ്പയുടെ കീഴിലുള്ള ഇറ്റലിയിലെ ഭരണസം‌വിധാനത്തെ ശുദ്ധീകരിക്കാനും അഭ്യർത്ഥിച്ചു. thumb|250px|right|1377 ജനുവരി 17-ന് ഫ്രാൻസിലെ അവിഞ്ഞോണിൽ നിന്ന് റോമിലേയ്ക്ക് മടങ്ങുന്ന ഗ്രിഗോറിയോസ് 11-ആമൻ മാർപ്പാപ്പയെ അനുഗമിക്കുന്ന കത്രീന - ഗിയോർജിയോ വസാറിയുടെ രചന
കത്രീനയുടെ കത്തുകൾ ആദ്യകാല ടസ്കൻ സാഹിത്യത്തിലെ മഹത്തായ രചനകളായി കണക്കാക്കപ്പെടുന്നു. മുന്നൂറോളം കത്തുകൾ പരിരക്ഷിക്കപ്പെട്ടിട്ടുണ്ട്. മാർപ്പാപ്പയ്ക്കെഴുതിയ കത്തുകളിൽ അവർ അദ്ദേഹത്തെ 'പാപ്പാ' എന്നും ഇറ്റാലിയൻ ഭാഷയിൽ അച്ഛൻ എന്ന് അർത്ഥം വരുമാറ് 'ബബ്ബൂ' എന്നുമാണ് സംബോധന ചെയ്തിരുന്നത്. ജീവചരിത്രകാരൻ കപുവായിലെ റെയ്‌മണ്ട്, ഫ്രാൻസിലേയും ഹംഗറിയിലേയും രാജാക്കന്മാർ, കുപ്രസിദ്ധിനേടിയ കൂലിപ്പട്ടാളക്കാരൻ ജോൺ ഹോക്ക്‌വുഡ്, ഇറ്റലിയിൽ നേപ്പിൾസിലെ  രാജ്ഞി, മിലാനിലെ വിസ്ക്കോണ്ടി കുടുംബത്തിലെ അംഗങ്ങൾ, ഒട്ടേറെ മതനേതാക്കന്മാർ എന്നിവർക്കും അവർ കത്തുകളെഴുതി. മൂന്നിലൊന്നോളം കത്തുകൾ സ്ത്രീകൾക്കെഴുതിയവയാണ്.
"ദൈവപരിപാലനയുടെ സം‌വാദം" എന്നപേരിൽ ഒരു രചനയും കത്രീനയുടേതായുണ്ട്. ദൈവത്തിലേയ്ക്കുയരുന്ന മനുഷ്യാത്മാവും ദൈവവുമായുള്ള സംഭാഷണത്തിന്റെ രൂപത്തിൽ എഴുതപ്പെട്ട അത് 1377-78 കാലത്ത് കത്രീനയുടെ അനുയായികൾ രേഖപ്പെടുത്തി വച്ചതാണ്. ഡാന്റെയുടെ ഡിവൈൻ കോമഡിയുടെ "യോഗാത്മഭാഷ്യം"(mystical counterpart) എന്ന് ആ കൃതി വിശേഷിപ്പിക്കപ്പെട്ടിട്ടുണ്ട്. എഴുത്തുകാരിയെന്ന നിലയിൽ, അവരുടെ തന്നെ നാട്ടുകാരായ ഡാന്റെയോടും പെട്രാർക്കിനോടും പോലും താരതമ്യപ്പെടുത്തപ്പെട്ടിട്ടുള്ള കത്രീന നിരക്ഷരയായി പരിഗണിക്കപ്പെടാറുണ്ടെങ്കിലും ജീവചരിത്രകാരൻ കപുവായിലെ റെയ്‌മണ്ട്, അവർക്ക് ലത്തീൻ, ഇറ്റാലിയൻ ഭാഷകൾ വായിക്കാനാകുമായിരുന്നെന്ന് പറഞ്ഞിട്ടുണ്ട്. അവർക്ക് എഴുത്ത് വശമുണ്ടായിരുന്നെന്ന് കത്രീനയുടെ പുകഴ്ചകൾ എഴുതിയ തൊമാസ്സോ കഫാറീനിയും അവകാശപ്പെട്ടിട്ടുണ്ട്. നിരക്ഷരയായിരുന്ന അവർ 1377-ൽ അത്ഭുതകരമായി എഴുതാൻ പഠിച്ചു എന്ന അവകാശവാദവും ഉണ്ട്.
അനുരഞ്ജക
1376 ജൂണിൽ മാർപ്പാപ്പയുടെ കീഴിലുള്ള പ്രദേശങ്ങളുമായി സമാധാനം ഉണ്ടാക്കാനുള്ള ഫ്ലോറൻസിന്റെ ദൗത്യവുമായി അവർ അവിഞ്ഞോണിൽ മാർപ്പാപ്പയുടെ അടുത്തേയ്ക്ക് പോയെങ്കിലും വിജയിച്ചില്ല. റോമിലേയ്ക്ക് മടങ്ങാൻ ഗ്രിഗോറിയോസ് പതിനൊന്നാമൻ മാർപ്പാപ്പയെ സമ്മതിപ്പിക്കാനും അവർ ശ്രമിച്ചു. 1377 ജനുവരിയിൽ കത്രീനയുടെ നിരന്തരമായ അഭ്യർത്ഥന മാനിച്ച ഗ്രിഗോറിയോസ് തന്റെ ഭരണകേന്ദ്രം റോമിലേയ്ക്ക് മാറ്റി. എന്നാൽ ഗ്രിഗോറിയോസിന്റെ മരണശേഷം റോമിൽ തെരഞ്ഞെടുക്കപ്പെട്ട ഇറ്റലി സ്വദേശി ഉർബൻ ആറാമനു പുറമേ, അവിഞ്ഞോണിൽ ഫ്രെഞ്ചുകാരൻ ക്ലെമന്റ് ഏഴാമൻ എന്ന വിരുദ്ധ-മാർപ്പാപ്പ(anti-Pope) കൂടി തെരഞ്ഞെടുക്കപ്പെട്ടതോടെയുണ്ടായ പാശ്ചാത്യഛിദ്രത്തിലാണ്(Western Schism) ഇത് കലാശിച്ചത്. ഈ തർക്കത്തിൽ കത്രീന ഉർബൻ ആറാമനെ പിന്തുണച്ചു. അദ്ദേഹത്തിന്റെ ക്ഷണം സ്വീകരിച്ച് റോമിലെത്തിയ അവർ അവിടെ താമസമാക്കുകയും റോമിലെ മാർപ്പാപ്പയെ അംഗീകരിക്കുവാൻ ജനനേതാക്കളേയും കർദ്ദിനാളന്മാരേയും സമ്മതിപ്പിക്കാൻ പരിശ്രമിക്കുകയും ചെയ്തു. എന്നാൽ 1380-ലെ മരണം വരെ പാശ്ചാത്യഛിദ്രം കത്രീനയെ വ്യസനിപ്പിച്ചു.
മരണം, സംസ്കാരം
thumb|left|കത്രീനയുടെ ശിരസ്സ് സംസ്കരിക്കപ്പെട്ടിരിക്കുന്ന സിയെനായിലെ ഡോമിനിക്കിന്റെ ബസിലിക്കായിലെ കത്രീന ചാപ്പൽ
താൻ ഏറ്റെടുത്തിരുന്ന തപശ്ചര്യകൾ കൂടുതൽ കഠിനമാക്കാൻ സഭയിലെ ഛിദ്രം കത്രീനയെ പ്രേരിപ്പിച്ചു. ഭക്ഷണം കഴിക്കുന്നത് അവർ പേരിനുമാത്രമാക്കി. ഒടുവിൽ വിശുദ്ധകുർബ്ബാനയുടെ ഓസ്തി മാത്രമായിരുന്നു ഏകപോഷണം എന്നുപോലും പറയപ്പെടുന്നു. സഭയിലെ ഛിദ്രം, ജീവിക്കാനുള്ള അവരുടെ ഇച്ഛ നശിപ്പിച്ചു. ഛിദ്രം തുടങ്ങി രണ്ടുവർഷം കഴിഞ്ഞ്, 1380-ലെ വസന്തകാലത്ത് റോമിൽ ഹൃദയാഘാതം മൂലം 33-ആമത്തെ വയസ്സിൽ കത്രീന മരിച്ചു. സിയെനായിലെ ജനങ്ങൾ അവരുടെ ശരീരം തങ്ങളുടെ നഗരത്തിൽ സംസ്കരിക്കപ്പെടണം എന്നാഗ്രഹിച്ചു. അവരുടെ ആഗ്രഹം ഭാഗികമായെങ്കിലും സഫലമായതെങ്ങനെയെന്ന് വിവരിക്കുന്ന ഒരു കഥയുണ്ട്:  മുഴുവൻ ശരീരവും റോമിൽ നിന്ന് ഒളിച്ചുകൊണ്ടുപോവുക അസാദ്ധ്യമാണെന്നറിഞ്ഞിരുന്ന സിയെനാക്കാർ അവരുടെ തലമാത്രം ഒരു സഞ്ചിയിലാക്കി കൊണ്ടുപോയി. റോമിലെ നഗരപാലകർ പരിശോധനയ്ക്കായി തുറന്നുനോക്കിയപ്പോൾ സഞ്ചിയിൽ തലയുടെ സ്ഥാനത്ത് നിറയെ റോസാദളങ്ങൾ മാത്രമാണ് കണ്ടത്. എന്നാൽ സിയെനായിൽ എത്തി സഞ്ചി തുറന്നപ്പോൾ അതിൽ വീണ്ടും കത്രീനയുടെ ശിരസ്സ് കാണാറായി. ഈ കഥ പിന്തുടർന്ന് കത്രീനയെ കയ്യിൽ പൂക്കളുമായി ചിത്രീകരിക്കുക പതിവാണ്. ശിരസ്സ് സിയെനായിലെ വിശുദ്ധ ഡോമിനിക്കിന്റെ ബസിലിക്കായിൽ സംസ്കരിക്കപ്പെട്ടിരിക്കുന്നു. കത്രീനയുടെ ശിഷ്ടശരീരം റോമിലെ സോപ്രാ മിനെർവാ മാതാവിന്റെ പള്ളിയിലാണ് സംസ്കരിക്കപ്പെട്ടിരിക്കുന്നത്.
വിശുദ്ധപദവിയും മറ്റും
thumb|275px|right|റോമിലെ മിനെർവാ മാതാവിന്റെ പള്ളിയിലെ അൽത്താരയിൽ കത്രീനയുടെ ഉടൽ സംസ്കരിച്ചിരിക്കുന്നു
1461-ൽ പീയൂസ് രണ്ടാമൻ മാർപ്പാപ്പ കത്രീനയെ വിശുദ്ധയായി പ്രഖ്യാപിച്ചു. മരണദിനമായ ഏപ്രിൽ 29 അവരുടെ തിരുനാളായി ആദ്യം തീരുമാനിച്ചെങ്കിലും അതേദിവസം വെറോണയിലെ പത്രോസ് എന്ന വിശുദ്ധന്റെ തിരുനാളായതിനാൽ 1628-ൽ കത്രീനയുടെ തിരുനാൽ ഏപ്രിൽ 30-ലേയ്ക്കു മാറ്റി. എന്നാൽ 1969-ൽ റോമൻ കത്തോലിക്കാ വിശുദ്ധരുടെ കലണ്ടർ നവീകരിച്ചപ്പോൾ, അത്രയേറെ പ്രശസ്തനല്ലാത്ത വെറോനയിലെ പത്രോസിന്റെ തിരുനാൾ പ്രാദേശിക സൗകര്യങ്ങൾ അനുസരിച്ച് ആചരിക്കാനും കത്രീനയുടെ തിരുനാൽ മരണദിനമായി ഏപ്രിൽ 29-ലേയ്ക്ക് പുനസ്ഥാപിക്കാനും തീരുമാനമായി.
1940 മേയ് 5-ന് പന്ത്രണ്ടാം പീയൂസ് മാർപ്പാപ്പ, അസീസിയിലെ ഫ്രാൻസീസിനൊപ്പം കത്രീനയെ ഇറ്റലിയുടെ മദ്ധ്യസ്ഥയായ വിശുദ്ധയായി പ്രഖ്യാപിച്ചു. 1970-ൽ പൗലോസ് ആറാമൻ മാർപ്പാപ്പ കത്രീനയെ, ആവിലായിലെ ത്രേസ്യായോടൊപ്പം വേദപാരംഗതയായി പ്രഖ്യാപിച്ചു. ആ സ്ഥാനത്തേയ്ക്കുയർത്തപ്പെടുന്ന ആദ്യത്തെ വനിതകളായിരുന്നു അവർ. 1999-ൽ യോഹന്നാൻ പൗലോസ് രണ്ടാമൻ മാർപ്പാപ്പ കത്രീനയെ യൂറോപ്പിന്റെ മദ്ധ്യസ്ഥരായ വിശുദ്ധരിൽ ഒരാളായി പ്രഖ്യാപിച്ചു.
പുറത്തേക്കുള്ള കണ്ണികൾ
വർഗ്ഗം:1347-ൽ ജനിച്ചവർ വർഗ്ഗം: 1380-ൽ മരിച്ചവർ വർഗ്ഗം:മാർച്ച് 17-ന് ജനിച്ചവർ വർഗ്ഗം:ഏപ്രിൽ 29-ന് മരിച്ചവർ വർഗ്ഗം:കത്തോലിക്കാസഭയിലെ വിശുദ്ധർ വർഗ്ഗം:ക്രൈസ്തവചിന്തകർ
വസ്ത്രധാരണം
ശരീരത്തിനെ തുണികൾ ഉപയോഗിച്ച്‌ മറച്ചുപിടിക്കുക എന്നതാണ്‌ വസ്ത്രധാരണം കൊണ്ടുദ്ദേശിക്കുന്നത്‌. ആഭരണങ്ങൾ, കണ്ണടകൾ മുതലായവ സാധാരണ വസ്ത്രധാരണത്തിൽ പെടുത്താറില്ല. ഒരു സമൂഹത്തിന്റെ വസ്ത്രധാരണത്തിന്‌ ആ സമൂഹം വസിക്കുന്ന സ്ഥലത്തെ കാലാവസ്ഥയും, സംസ്കാരവുമായി അഭേദ്യമായ ബന്ധമുണ്ടായിരിക്കും.
ചരിത്രം
മനുഷ്യൻ വേട്ടയാടി പിടിച്ചിരുന്ന ജീവികളുടെ തോലായിരിക്കണം വസ്ത്രമായി ആദ്യം ഉപയോഗിച്ചിരുന്നത്‌ എന്നാണ്‌ നരവംശശാസ്ത്രജ്ഞരുടെ അഭിപ്രായം. എന്നാൽ തോൽ അതേപടി ഉപയോഗിക്കുന്നതുമൂലം ശരീരത്തിനുണ്ടാകുന്ന ബുദ്ധിമുട്ടും, തോൽ കുറച്ചുകാലം മാത്രമേ ഉപയോഗിക്കാൻ പറ്റുകയുള്ളു എന്നതുകൊണ്ടും. തോൽ സംസ്കരിക്കുക എന്ന വഴിയും കൂടുതൽ മെച്ചപ്പെട്ട വസ്ത്രങ്ങൾ കണ്ടെത്തുക എന്നവഴിയും കണ്ടെത്താൻ മനുഷ്യനെ പ്രേരിപ്പിച്ചു. മൃഗങ്ങളുടെ തോൽ ഉപയോഗിച്ച്‌ അധികം താമസിയാതെ തന്നെ മരത്തിന്റെ തോൽ വസ്ത്രമായി ഉപയോഗിക്കാനും മനുഷ്യൻ ശീലിച്ചിരുന്നത്രേ. 30,000 വർഷം മുമ്പുതന്നെ മനുഷ്യൻ തയ്യൽ സൂചി ഉപയോച്ചിരുന്നു എന്നതിന്‌ തെളിവുകളുണ്ട്‌.
വസ്ത്രധാരണത്തിലെ സൂചനകൾ
ചിലപ്പോഴൊക്കെ പ്രത്യേക വസ്ത്രധാരണം സമൂഹത്തിനായി അറിയിപ്പുകൾ നൽകാനായി ഉപയോഗിക്കാറുണ്ട്‌. പോലീസ്‌, പട്ടാളം, ഭിഷഗ്വരന്മാർ മുതലായവരെ മിക്കവാറും എല്ലാ സമൂഹങ്ങളിലും താന്താങ്ങളുടെ വേഷം കൊണ്ടു തന്നെ തിരിച്ചറിയാൻ സാധിക്കും. അതായത്‌ വസ്ത്രധാരണത്തിൽ ആഗോള മാനദണ്ഡങ്ങൾ ഉണ്ടാകാറുണ്ട്‌
മതപരമായ സൂചകങ്ങൾ
ചില മതങ്ങളിൽ പെട്ടവർ തങ്ങളുടെ വിശ്വാസങ്ങൾക്കനുസരിച്ച്‌ വസ്ത്രം ധരിക്കാറുണ്ട്‌. സിഖ്‌ മതത്തിലുള്ളവർ തലയിൽ ടർബൻ ഉപയോഗിക്കുന്നതായി കാണാം. അതുപോലെ പള്ളീലച്ചന്മാരും, സന്യാസിമാരും തങ്ങളുടെ ജീവിതരീതി വെളിപ്പെടുത്തുന്നതരത്തിൽ വസ്ത്രം ധരിച്ചിരിക്കുന്നതു കാണാം.
പദവി സൂചകങ്ങൾ
പോലീസ്‌, പട്ടാളം തുടങ്ങിയ ഗണങ്ങളിൽ പദവികൾ വസ്ത്രധാരണത്തിലൂടെ ആശയവിനിമയം ചെയ്യുന്നുണ്ട്‌.
സമൂഹത്തിൽ തന്നെ ഉയർന്നപദവികൾ കൈകാര്യം ചെയ്യുന്നവരും തങ്ങളുടെ വേഷങ്ങളിലൂടെ സ്ഥാനം വെളിപ്പെടുത്താറുണ്ട്‌. രാജാക്കന്മാർ തുടങ്ങിയവരുദാഹരണങ്ങൾ.
വസ്ത്രധാരണത്തിന്റെ മറ്റുപയോഗങ്ങൾ
ശരീരത്തെ മറ്റുള്ളവരിൽ നിന്ന് മറച്ചു പിടിക്കുക എന്ന പ്രാഥമിക ഉദ്ദേശത്തിൽ നിന്നും വ്യത്യസ്തമായി. സൂര്യന്റെ പ്രകാശം, തണുപ്പ്‌, അപകടങ്ങൾ, രാസവസ്തുക്കൾ, ആയുധങ്ങൾ, രോഗാണുക്കൾ, പ്രാണികൾ മുതലായ മറ്റു ജീവികൾ എന്നിവയിൽ നിന്നൊക്കെ ശരീരത്തെ സംരക്ഷിക്കുക എന്ന ധർമ്മവും വസ്ത്രധാരണത്തിലൂടെ സാധിക്കാറുണ്ട്‌.
കേരളീയരുടെ വസ്ത്രധാരണം
മലയാളിക്ക് തന്റെ ദേശത്തിനും കാലാവസ്ഥക്കും ഇണങ്ങിയ തനതായ വേഷവിധാനങ്ങളാണുള്ളത്. പുരുഷന്മാർ മുണ്ടും ഷർട്ടും ധരിക്കുന്നു. കള്ളിമുണ്ട് (കൈലി) ഒഴിവുസമയങ്ങളിൽ ധരിക്കുന്നു. സ്ത്രീകൾക്ക് സാരിയാണ് പ്രധാന നാടൻ വേഷം. ഇന്ന് വിദേശ വസ്ത്രങ്ങളായ പാന്റ്, ഷർട്ട്, ചുരിദാർ, ജീൻസ് തുടങ്ങിയവയെ മലയാളി തന്റെ നിത്യജീവിതത്തിലേക്ക് സ്വീകരിച്ചെങ്കിലും വിശേഷ അവസരങ്ങളിൽ ഇന്നും തനതായ വേഷവിധാങ്ങൾ തന്നെയാണ് പ്രധാനം. കസവു സാരിയും കസവു മുണ്ടും കല്യാണം തുടങ്ങിയ വിശേഷാവസരങ്ങളിൽ പ്രധാനമാണ്.
ഈ രീതികളെല്ലാം നിലവിൽ വന്നിട്ട് ഒരു നൂറ്റാണ്ടോളമേ ആകുന്നുള്ളൂ. ഇരുപതാം നൂറ്റാണ്ടിന്റെ ആദ്യപകുതിയിൽപ്പോലും ഭൂരിപക്ഷം ആൾക്കാരും ഷർട്ടും ബ്ലൗസും ധരിച്ചിരുന്നില്ല. ജാതി മത വ്യത്യാസങ്ങളും വസ്ത്രധാരണത്തിലുണ്ടായിരുന്നു.
ആദ്യകാല ഉപയോഗം
പുരാവസ്തു ഗവേഷകരുടെയും നരവംശശാസ്ത്രജ്ഞരുടെയും അഭിപ്രായത്തിൽ, ആദ്യകാല വസ്ത്രങ്ങളിൽ രോമങ്ങൾ, തുകൽ, ഇലകൾ അല്ലെങ്കിൽ പുല്ലുകൾ എന്നിവ ഉൾപ്പെട്ടിരുന്നു. കല്ല്, അസ്ഥി, ഷെൽ, ലോഹ പുരാവസ്തുക്കൾ എന്നിവയുമായി താരതമ്യപ്പെടുത്തുമ്പോൾ അത്തരം വസ്ത്രങ്ങൾ പെട്ടെന്ന് നാശമാകുന്നതിനാൽ അത്തരം വസ്ത്രങ്ങളെക്കുറിച്ചുള്ള അറിവ് അനുമാനമായി തുടരുന്നു. അസ്ഥികളുടെയും ആനക്കൊമ്പുകളുടെയും ആദ്യകാല തയ്യൽ സൂചികൾ പുരാവസ്തു ഗവേഷകർ ബിസി 30,000 മുതൽ കണ്ടെത്തിയിട്ടുണ്ട്. ഇത് 1988-ൽ റഷ്യയിലെ കോസ്റ്റെങ്കിക്ക് സമീപം കണ്ടെത്തി. ബിസി 34,000 കാലഘട്ടത്തിൽ ചായം പൂശിയ ചണ നാരുകൾ ജോർജിയ റിപ്പബ്ലിക്കിലെ ഒരു ചരിത്രാതീത ഗുഹയിൽ നിന്ന് കണ്ടെത്തിയിട്ടുണ്ട്.
ആളുകൾ വസ്ത്രം ധരിക്കാൻ തുടങ്ങിയതിനെക്കുറിച്ച് ശാസ്ത്രജ്ഞർ ഇപ്പോഴും ചർച്ച ചെയ്യുന്നു. മാക്സ് പ്ലാങ്ക് ഇൻസ്റ്റിറ്റ്യൂട്ട് ഫോർ എവല്യൂഷണറി ആന്ത്രോപോളജിയിലെ നരവംശശാസ്ത്രജ്ഞരായ റാൽഫ് കിറ്റ്‌ലർ, മൻഫ്രെഡ് കെയ്‌സർ, മാർക്ക് സ്റ്റോണിംഗ് എന്നിവർ 170,000 വർഷങ്ങൾക്ക് മുമ്പ് വസ്ത്രങ്ങൾ ഉത്ഭവിച്ചതായി സൂചിപ്പിക്കുന്ന മനുഷ്യ ശരീര പേൻ ജനിതക വിശകലനം നടത്തിയതിൽ നിന്നും കണ്ടെത്തി. ശരീരത്തിലെ പേൻ വസ്ത്രം ധരിക്കുന്നതിന്റെ ഒരു സൂചകമാണ്, കാരണം മിക്ക മനുഷ്യർക്കും അപൂർവ്വമായ ശരീരമുടിയുള്ളതിനാൽ പേനിന് അതിജീവിക്കാൻ മനുഷ്യ വസ്ത്രങ്ങൾ ആവശ്യമാണ്. 50,000 മുതൽ 100,000 വർഷങ്ങൾക്കുമുമ്പ് ആരംഭിച്ചതായി കരുതപ്പെടുന്ന ആഫ്രിക്കയിലെ ഊഷ്മള കാലാവസ്ഥയിൽ നിന്ന് അകലെ ആധുനിക ഹോമോ സാപ്പിയൻ‌മാരുടെ വടക്കോട്ടുള്ള കുടിയേറ്റവുമായി വസ്ത്രങ്ങളുടെ കണ്ടുപിടിത്തം പൊരുത്തപ്പെട്ടിരിക്കാമെന്ന് അവരുടെ ഗവേഷണങ്ങൾ സൂചിപ്പിക്കുന്നു. എന്നിരുന്നാലും, സമാനമായ ജനിതക രീതികൾ ഉപയോഗിക്കുന്ന രണ്ടാമത്തെ കൂട്ടം ഗവേഷകർ 540,000 വർഷങ്ങൾക്ക് മുമ്പാണ് വസ്ത്രങ്ങൾ ഉത്ഭവിച്ചത് എന്നു കണക്കാക്കുന്നു. ഇപ്പോൾ, വസ്ത്രത്തിന്റെ ഉത്ഭവ തീയതി അനിശ്ചിതമാണ്.
വസ്ത്രനിർമ്മാണം
ചില മനുഷ്യ സംസ്കാരങ്ങളിൽ ആർട്ടിക് സർക്കിളിലെ വിവിധ ആളുകൾ പരമ്പരാഗതമായി അവരുടെ വസ്ത്രങ്ങൾ പൂർണ്ണമായും അലങ്കരിച്ചു തയ്യാറാക്കിയ രോമങ്ങളും തൊലികളും കൊണ്ട് നിർമ്മിക്കുന്നു. മറ്റ് സംസ്കാരങ്ങളിൽ തുകൽ, തൊലികൾ എന്നിവ മാറ്റി വിവിധ മൃഗങ്ങളുടെയോ, പച്ചക്കറികളുടെയോ നാരുകളിൽ നിന്ന് നെയ്ത കമ്പിളി, ലിനൻ, കോട്ടൺ, സിൽക്ക്, ഹെംപ്, റാമി എന്നിവയുൾപ്പെടെയുള്ള തുണി ഉപയോഗിക്കാൻ തുടങ്ങി.
ആധുനിക ഉപഭോക്താക്കളുടെ വസ്ത്രങ്ങളുടെ ഉൽ‌പ്പാദനം നിസ്സാരമായി കാണാമെങ്കിലും, ഫൈബർ‌ നിർമ്മാണം, സ്പിന്നിംഗ്, നെയ്ത്ത് എന്നിവ ഉൾ‌ക്കൊള്ളുന്ന മടുപ്പിക്കുന്നതും അധ്വാനിക്കുന്നതുമായ പ്രക്രിയയാണ്. വ്യാവസായിക വിപ്ലവകാലത്ത് ടെക്സ്റ്റൈൽ വ്യവസായം ശക്തിയേറിയ തറയോടുകൂടി ആദ്യമായി യന്ത്രവൽക്കരിക്കപ്പെട്ടു.
വ്യത്യസ്ത സംസ്കാരങ്ങൾ തുണിയിൽ നിന്ന് വസ്ത്രങ്ങൾ സൃഷ്ടിക്കുന്നതിനുള്ള വിവിധ മാർഗങ്ങൾ ആവിഷ്കരിച്ചിട്ടുണ്ട്. ഒരു സമീപനം തുണികൊണ്ട് അയഞ്ഞമട്ടിൽ പൊതിയുന്നതും ഉൾപ്പെടുന്നു. അനുയോജ്യമായ രീതിയിൽ പൊതിഞ്ഞ ചതുരാകൃതിയിലുള്ള വസ്ത്രങ്ങൾ ഉദാഹരണത്തിന്, പുരുഷന്മാർക്ക് ധോതിയും ഇന്ത്യൻ ഉപഭൂഖണ്ഡത്തിലെ സ്ത്രീകൾക്കുള്ള സാരിയും, സ്കോട്ടിഷ് കില്ത്, ജാവനീസ് സരോംഗ്. എന്നീ വസ്ത്രങ്ങൾ പലരും ധരിച്ചിരുന്നു. പിന്നുകൾ അല്ലെങ്കിൽ ബെൽറ്റുകൾ വസ്ത്രങ്ങളിൽ (ധോതി, സാരി) യഥാസ്ഥാനത്ത് പിടിപ്പിച്ച് (കില്ത്, സരോംഗ്) വസ്ത്രങ്ങൾ ധരിച്ചിരുന്നു. തുണി വെട്ടാതെ തന്നെ വിവിധ വലിപ്പത്തിലുള്ള ആളുകൾക്ക് വസ്ത്രം ധരിക്കാൻ സാധിച്ചിരുന്നു.
ഇതും കാണുക
വിഭാഗം:സാംസ്കാരികം വർഗ്ഗം:വസ്ത്രധാരണം
മേരി സോഫിയ അലൻ
സ്ത്രീകളുടെ അവകാശങ്ങൾക്കായി പ്രവർത്തിച്ച ഒരു ബ്രിട്ടീഷ് വനിതയായിരുന്നു മേരി സോഫിയ അലൻ ഒബിഇ (12 മാർച്ച് 1878 - 16 ഡിസംബർ 1964). വനിതാ പോലീസ് സന്നദ്ധപ്രവർത്തകരുടെ ആദ്യകാല നേതാക്കളിൽ ഒരാളായി അവർ പ്രധാനമായും അറിയപ്പെടുന്നു. തനിക്ക് ചുറ്റുമുള്ള നിലവിലുള്ള സംവിധാനങ്ങളെ വെല്ലുവിളിക്കാനോ നവീകരിക്കാനോ അലൻ പരിശ്രമിച്ചു. ചില ബ്രിട്ടീഷ് പോലീസ് സേനകളിൽ സ്ത്രീകളെ പ്രവേശിപ്പിച്ച ശേഷം വനിതാ പോലീസ് സേവനം ഒരു സഹായസേനയായി മാറുമെന്ന് ഉറപ്പുവരുത്തുക, ഒരു സ്വതന്ത്ര പുരോഗമനവാദിയായി ഹൗസ് ഓഫ് കോമൺസിനായി ഒരിക്കൽ നിൽക്കുകയും അവളുടെ വനിതാ സഹായ സേവനം മാറ്റുകയും തുടർന്ന് 1926-ലെ പൊതു പണിമുടക്ക് ലംഘിച്ച്, യുദ്ധകാല നിയന്ത്രണങ്ങൾ വരെ യൂറോപ്യൻ ഫാസിസ്റ്റുകളുമായും കമ്മ്യൂണിസ്റ്റ് വിരുദ്ധ ബ്രിഗേഡുകളുമായും കൂടിക്കാഴ്ചകളും വിദേശയാത്രകളും നടത്തുകയും 1939-ൽ പരസ്യമായി ബ്രിട്ടീഷ് യൂണിയൻ ഓഫ് ഫാസിസ്റ്റുകളിൽ ചേരുകയും ചെയ്തു. വിരമിക്കുമ്പോൾ അലൻ മൃഗങ്ങളുടെ അവകാശങ്ങൾക്കായുള്ള ഒരു പ്രവർത്തകയായിരുന്നു.
ആദ്യകാലങ്ങളിൽ
ഗ്രേറ്റ് വെസ്റ്റേൺ റെയിൽ‌വേയുടെ ചീഫ് സൂപ്രണ്ട് തോമസ് ഐസക് അല്ലന്റെ പത്ത് മക്കളിൽ ഒരാളായ സോഫിയ അലൻ 1878-ൽ കാർഡിഫിലെ ഒരു ധനിക കുടുംബത്തിൽ ജനിച്ചു. മേരി സഹോദരിമാരുമായി വളരെ നല്ല അടുപ്പത്തിലായിരുന്നു. അവർക്കെല്ലാവർക്കും മതപരമായ ആത്മ ജ്ഞാനം ഉണ്ടായിരുന്നു. മേരി ആദ്യം വീട്ടിലും പിന്നീട് പ്രിൻസസ് ഹെലീന കോളേജിലും വിദ്യാഭ്യാസം നേടി. സ്ത്രീകളുടെ വോട്ടവകാശത്തെക്കുറിച്ച് പിതാവിനോടുള്ള അഭിപ്രായവ്യത്യാസത്തെത്തുടർന്ന് 1908-ൽ മുപ്പതാം വയസ്സിൽ അവൾ വീട്ടിൽ നിന്ന് ഇറങ്ങിപ്പോയി. (1911 ഡിസംബറിൽ അദ്ദേഹം മരിക്കുന്നതുവരെ വീട്ടിൽ തിരിച്ചെത്തിയിരുന്നില്ല).
അലൻ എമ്മലൈൻ പാങ്ക്ഹേർസ്റ്റിന്റെ വിമൻസ് സോഷ്യൽ ആൻഡ് പൊളിറ്റിക്കൽ യൂണിയനിൽ ചേർന്നു. സൗത്ത് വെസ്റ്റിലും പിന്നീട് എഡിൻ‌ബർഗിലും ഒരു സംഘാടകയായി. 1909-ൽ ബ്രിസ്റ്റോളിലെ ഇൻലാൻഡ് റവന്യൂ, ലിബറൽ ക്ലബ്, ഹോം ഓഫീസ് എന്നിവയുൾപ്പെടെ ജാലകങ്ങൾ തകർത്തതിന് മൂന്ന് തവണ ജയിലിലടയ്ക്കപ്പെട്ടു. രണ്ടുതവണ നിരാഹാര സമരം നടത്തി. അവസാന അവസരത്തിൽ ബലപ്രയോഗം നടത്തി. എമ്മലിൻ പെതിക്-ലോറൻസ് 'ധീരതയ്ക്കായി' ഒരു ഹംഗർ സ്ട്രൈക്ക് മെഡൽ നൽകി. ജയിലിൽ ആയിരിക്കുമ്പോൾ, അവൾ മറ്റുള്ളവരോടൊപ്പം ജയിൽ ഷർട്ടുകളിൽ രഹസ്യമായി എംബ്രോയിഡറി ചെയ്ത 'വോട്ട് ഫോർ വുമൺ' പോലുള്ള സന്ദേശങ്ങൾ ഷർട്ടിന്റെ പിൻഭാഗത്ത് തുന്നിയിരുന്നു.
ഒന്നാം ലോകമഹായുദ്ധം
ഒന്നാം ലോക മഹായുദ്ധം പൊട്ടിപ്പുറപ്പെട്ടപ്പോൾ തീവ്രവാദ വോട്ടവകാശ പ്രവർത്തനങ്ങൾ അവസാനിപ്പിച്ചു. സൂചി വർക്ക് സംഘടനയുടെ ജോലിയുടെ ഒരു ഓഫർ അലൻ നിരസിച്ചു (ഉദാഹരണത്തിന് ക്വീൻ മദേഴ്‌സ് ക്ലോത്തിംഗ് ഗിൽഡ് കാണുക) കൂടുതൽ സജീവമായ ഒരു തൊഴിലിനായി ചുറ്റും അന്വേഷിച്ചു. നിരവധി സ്ത്രീകൾ ഒരു വനിതാ പോലീസ് സേനയെ സ്ഥാപിക്കാൻ ശ്രമിക്കുന്നതായും കേട്ടതിനെ തുടർന്ന് 1914-ൽ നീന ബോയലിന്റെ വനിതാ പോലീസ് സന്നദ്ധപ്രവർത്തകരിൽ ചേർന്നു. ഇത് 1915-ൽ മാർഗരറ്റ് ഡാമർ ഡോസൺ ഏറ്റെടുക്കുകയും വിമൻസ് പോലീസ് സർവീസ് (ഡബ്ല്യുപിഎസ്) എന്ന് പുനർനാമകരണം ചെയ്യുകയും ചെയ്തു. അവർ സ്വന്തമായി യൂണിഫോം രൂപകൽപ്പന ചെയ്യുകയും ലണ്ടനിലും ബ്രിസ്റ്റലിലും പരിശീലന സ്കൂളുകൾ തുറക്കുകയും ചെയ്തു. പ്രധാനമായും സ്ത്രീകളുമായും കുട്ടികളുമായും ഇടപഴകുന്നതും സ്ത്രീകളെ "ദുർവൃത്തി" (വേശ്യാവൃത്തി), 'വെളുത്ത അടിമത്തം' എന്നിവയിൽ നിന്ന് രക്ഷിക്കുന്നതും അവരുടെ പങ്ക് അവർ കണ്ടു. സൈനിക ബാരക്കുകൾക്ക് സമീപമുള്ള സ്ത്രീകളുടെ ധാർമ്മികതയ്ക്ക് മേൽനോട്ടം വഹിച്ച അലൻ ഗ്രാൻഥാമിലും കിംഗ്സ്റ്റൺ ഓൺ ഹാളിലും സേവനമനുഷ്ഠിച്ചു. പോലീസ് ആയുധശാലകളിലെ ഫാക്ടറികളിലേക്ക് അവർ പോയി. 'കാക്കി ഫിവെർ' ഒരു പ്രശ്നമായി കണക്കാക്കപ്പെടുന്ന ലണ്ടനിലും അവർ ജോലി ചെയ്തു. ശിശുക്ഷേമ പ്രവർത്തനങ്ങൾ ഡബ്ല്യുപി‌എസിനെ പ്രതിഫലേച്ഛ കൂടാതെ നല്ലകാര്യം ചെയ്യുന്ന ഒരു വകുപ്പും അമ്മമാർക്കും കുഞ്ഞുങ്ങൾക്കുമായി ഒരു ഭവനവും സ്ഥാപിക്കാൻ കാരണമായി. യുദ്ധകാലത്തെ സേവനങ്ങൾ‌ക്കായി അലന്‌ OBE ലഭിച്ചു.
ഉറവിടങ്ങൾ
വർഗ്ഗം:1878-ൽ ജനിച്ചവർ വർഗ്ഗം:1964-ൽ മരിച്ചവർ വർഗ്ഗം:വിക്ടോറിയൻ കാലഘട്ടത്തിലെ സ്ത്രീകൾ
സോഫ്റ്റ്‌വെയർ ബഗ്ഗ്
‌
ഒരു കംപ്യൂട്ടർ പ്രോഗ്രാം, അതു രൂപകല്പന ചെയ്തതിൽ നിന്നു വ്യത്യസ്തമായി പ്രവർത്തിക്കുകയും, കാരണം കണ്ടെത്താൻ സാധിക്കാതെ വരുകയും ചെയ്യുമ്പോൾ, പ്രോഗ്രാമിൽ ബഗ്ഗ് ഉണ്ടെന്നു പറയും. പ്രോഗ്രാം പരിശോധിച്ച്, കുഴപ്പമെന്തെന്നു കണ്ടെത്തി, ബഗ്ഗ് ഇല്ലതാക്കുന്നതിനെ ഡീബഗ്ഗിങ്ങ് എന്നു വിളിക്കുന്നു. ഡീബഗ് ചെയ്യാനായി ധാരാളം സോഫ്ടുവെയറുകൾ ലഭ്യമാണ്. അത്തരം സോഫ്ടുവെയറുകളാണ് ഡീബഗ്ഗറുകൾ. ജിഡിബി, ഡിബിഎക്സ് (dbx), തുടങ്ങിയവ യുണിക്സ് ഓപ്പറേറ്റിങ്ങ് സിസ്റ്റമിലെ ഡീബഗ്ഗറുകളാണ്. 1870-കളിൽ തന്നെ, യന്ത്ര ഭാഗങ്ങളിലെ തകരാറുകളെ ബഗ്ഗ് എന്നു വിശേഷിപ്പിച്ചിരുന്നു. 1941-ല അമേരിക്കയിലെ ഒരു എലക്ട്രോ-മെക്കനിക്കല് കമ്പ്യൂട്ടറായ മാർക് 2-ലെ തകരാരിനു കാരണമായത് ഒരു പ്രാണി(ബഗ്ഗ്) ആയിരുന്നെന്നും, അത് കണ്ടെത്തിയത് അമേരിക്കക്കാരിയായ ഗ്രേസ് ഹോപ്പർ എന്ന കംപ്യൂട്ടർ ശാസ്ത്രജ്ഞയാണെന്നും, ചരിത്രം പറയുന്നു. വസ്തുത എന്തായാലും, ബഗ്ഗ് എന്ന വാക്ക് കംപ്യൂട്ടർ നിഘണ്ടുവിൽ സ്ഥാനം പിടിച്ചതിൽ, ഈ സംഭവത്തിനു നല്ല പങ്കുണ്ടാകണം.
ഉപയോക്താക്കളുടെ ആവശ്യകതകൾ വ്യാഖ്യാനിക്കുന്നതിലും എക്‌സ്‌ട്രാക്റ്റുചെയ്യുന്നതിലും ഒരു പ്രോഗ്രാമിന്റെ രൂപകൽപന ആസൂത്രണം ചെയ്യുന്നതിലും അതിന്റെ സോഴ്‌സ് കോഡ് എഴുതുന്നതിലും മനുഷ്യരുമായി ഇടപഴകുന്നതിൽ നിന്നും ഹാർഡ്‌വെയർ, പ്രോഗ്രാമുകൾ, ഓപ്പറേറ്റിംഗ് സിസ്റ്റങ്ങൾ അല്ലെങ്കിൽ ലൈബ്രറികൾ എന്നിവയിൽ നിന്നുള്ള പിഴവുകളും പിശകുകളും സോഫ്റ്റ്‌വെയറിലെ ബഗുകൾ വഴി ഉണ്ടാകാം. ഗുരുതരമായ ബഗുകളുള്ള ഒരു പ്രോഗ്രാമിനെ പലപ്പോഴും ബഗ്ഗി എന്ന് വിശേഷിപ്പിക്കാറുണ്ട്. ബഗുകൾക്ക് റിപ്പിൾ ഇഫക്റ്റുകൾ ഉണ്ടായേക്കാവുന്ന പിശകുകൾ ട്രിഗർ ചെയ്യാം. ഒരു പ്രോഗ്രാം ക്രാഷുചെയ്യുക, കമ്പ്യൂട്ടർ മരവിപ്പിക്കുക, അല്ലെങ്കിൽ ഹാർഡ്‌വെയറിന് കേടുപാടുകൾ വരുത്തുക എന്നിങ്ങനെയുള്ള ഇഫക്‌റ്റുകൾ വഴി ബഗുകൾ ടെക്‌സ്‌റ്റ് ഫോർമാറ്റിംഗ് പോലുള്ള ഉദ്ദേശിക്കാത്ത രീതിയിലുള്ള മാറ്റങ്ങൾക്ക് കാരണമായേക്കാം. മറ്റ് ബഗുകൾ സുരക്ഷാ ബഗുകളായി മാറുന്നു, ഉദാഹരണത്തിന്, അനധികൃതമായ പ്രത്യേകാവകാശങ്ങൾ നേടുന്നതിന് ആക്സസ് നിയന്ത്രണങ്ങൾ മറികടക്കാൻ ഒരു മലീഷ്യസ് യൂസർക്ക് സാധിച്ചേക്കാം.
ചില സോഫ്റ്റ്‌വെയർ ബഗുകൾ ഗുരുതര പ്രത്യഘാതങ്ങൾ ഉണ്ടാക്കാറുണ്ട്. Therac-25 റേഡിയേഷൻ തെറാപ്പി മെഷീനെ നിയന്ത്രിക്കുന്ന കോഡിലെ ബഗുകൾ കാരണം 1980 കളിൽ രോഗികളുടെ മരണത്തിന് കാരണമായി. 1996-ൽ, യൂറോപ്യൻ ബഹിരാകാശ ഏജൻസിയുടെ 1 ബില്യൺ യുഎസ് ഡോളറിന്റെ പ്രോട്ടോടൈപ്പ് ഏരിയൻ 5 റോക്കറ്റ് വിക്ഷേപിച്ച് ഒരു മിനിറ്റിനുള്ളിൽ ഓൺ-ബോർഡ് ഗൈഡൻസ് കമ്പ്യൂട്ടർ പ്രോഗ്രാമിലെ ബഗ് കാരണം തകർന്നു തരിപ്പണമായി. 1994-ൽ റാഫ്(RAF) ചിനൂക്ക് ഹെലികോപ്റ്റർ തകർന്ന് 29 പേർ മരിച്ചു. പൈലറ്റിന്റെ പിഴവ് മൂലമാണ് ഇത് സംഭവിച്ചത് എന്ന് ആദ്യം കരുതിയിരുന്നത്, എന്നാൽ പിന്നീട് എഞ്ചിൻ കൺട്രോൾ കമ്പ്യൂട്ടറിലെ സോഫ്റ്റ്‌വെയർ ബഗ് മൂലമാണ് ഇത് സംഭവിച്ചതെന്ന് കരുതപ്പെടുന്നു. ബഗ്ഗ് ഉള്ള സോഫ്റ്റ്‌വെയർ മൂലം 21-ാം നൂറ്റാണ്ടിന്റെ തുടക്കത്തിൽ ബ്രിട്ടീഷ് പോസ്റ്റ് ഓഫീസ് അഴിമതിക്ക് കാരണമായി, ബ്രിട്ടീഷ് നിയമ ചരിത്രത്തിലെ ഏറ്റവും വ്യാപകമായ നീതിനിഷേധമായിരുന്നു അത്.
2002-ൽ, യുഎസ് ഡിപ്പാർട്ട്‌മെന്റ് ഓഫ് കൊമേഴ്‌സിന്റെ നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡേർഡ് ആൻഡ് ടെക്‌നോളജി കമ്മീഷൻ ചെയ്ത ഒരു പഠനം, "സോഫ്റ്റ്‌വെയർ ബഗുകൾ അല്ലെങ്കിൽ പിശകുകൾ വളരെ വ്യാപകമായതും ഹാനികരവുമാണ്, സോഫ്റ്റ്വെയർ ബഗ്ഗുകൾ മൂലം യുഎസ് സമ്പദ്‌വ്യവസ്ഥയ്ക്ക് പ്രതിവർഷം 59 ബില്യൺ ഡോളർ അല്ലെങ്കിൽ മൊത്ത ആഭ്യന്തര ഉൽപ്പാദനത്തിന്റെ 0.6 ശതമാനം നഷ്ടമുണ്ടാകുന്നുണ്ട്."
ചരിത്രം
മിഡിൽ ഇംഗ്ലീഷ് പദമായ ബഗ്ഗി(bugge) വന്നത് "ബഗ്ബിയർ", "ബുഗാബൂ" എന്നീ വാക്കുകളിൽ നിന്നാണ്. ഇതിന്റെ അർത്ഥം മോൺസ്റ്റർ(രാക്ഷസൻ) എന്നാണ്.
വൈകല്യങ്ങളെ(defects)വിവരിക്കുന്ന "ബഗ്" എന്ന പദം 1870-കൾ മുതൽ എഞ്ചിനീയറിംഗ് പദാവലിയുടെ ഭാഗമാണ് കൂടാതെ ഇലക്ട്രോണിക്സും കമ്പ്യൂട്ടറും കണ്ടുപിടിക്കുന്നതിന് മുമ്പുള്ളതാണ്; മെക്കാനിക്കൽ തകരാറുകൾ വിവരിക്കാൻ വേണ്ടി ഇത് ആദ്യം ഹാർഡ്‌വെയർ എഞ്ചിനീയറിംഗിൽ ഉപയോഗിച്ചിരിക്കാം. ഉദാഹരണത്തിന്, തോമസ് എഡിസൺ 1878-ൽ തന്റെ സഹപ്രവർത്തകനുള്ള ഒരു കത്തിൽ ഇപ്രകാരം എഴുതി:
"...ബുദ്ധിമുട്ടുകൾ ഉണ്ടാകുന്നു-പീന്നീട് അത് പുറത്തുവരുന്നു, അപ്പോൾ 'ബഗ്ഗുകൾ'-അത്തരം ചെറിയ പിഴവുകളും ബുദ്ധിമുട്ടുകളും വിളിക്കപ്പെടുന്നതുപോലെ തന്നെ അതിനെ സ്വയം കാണിക്കുന്നു"
ആദ്യത്തെ മെക്കാനിക്കൽ പിൻബോൾ ഗെയിമായ ബാഫിൾ ബോൾ, 1931-ൽ "ബഗുകൾ ഇല്ലാത്ത ഗെയിം" എന്ന് പരസ്യം ചെയ്യപ്പെട്ടു. രണ്ടാം ലോകമഹായുദ്ധസമയത്ത് സൈനിക ഉപകരണങ്ങളുമായി ബന്ധപ്പെട്ട പ്രശ്നങ്ങൾ ബഗുകൾ (അല്ലെങ്കിൽ തകരാറുകൾ) എന്ന് വിളിക്കപ്പെട്ടു.
1942-ൽ പ്രസിദ്ധീകരിച്ച ഒരു പുസ്തകത്തിൽ, ലൂയിസ് ഡിക്കിൻസൺ റിച്ച്, ഒരു പവർഡ് ഐസ് കട്ടിംഗ് മെഷീനിനെക്കുറിച്ച് പറഞ്ഞു, "പവർഡ് ഐസ് കട്ടിംഗിന്റെ സ്രഷ്ടാവ് മെഷീനിൽ നിന്ന് ബഗുകൾ പുറത്തെടുക്കുന്നത് ഐസ് സോവിംഗ് താൽക്കാലികമായി നിർത്തിവച്ചിരിക്കുന്നു."
ഐസക് അസിമോവ് 1944-ൽ പ്രസിദ്ധീകരിച്ച "ക്യാച്ച് ദാറ്റ് റാബിറ്റ്" എന്ന ചെറുകഥയിൽ റോബോട്ടുമായി ഉടലെടുത്ത പ്രശ്നങ്ങളുമായി ബന്ധപ്പെട്ട് "ബഗ്" എന്ന പദം ഉപയോഗിച്ചു.
കമ്പ്യൂട്ടർ പയനിയർ(ആദ്യകാല കമ്പ്യൂട്ടർ ശാസ്ത്രഞ്ജർ) ഗ്രേസ് ഹോപ്പർ ഒരു അക്കൗണ്ടിൽ "ബഗ്" എന്ന പദം ഉപയോഗിച്ചു, ആദ്യകാല ഇലക്ട്രോ മെക്കാനിക്കൽ കമ്പ്യൂട്ടറിലെ തകരാറിനെക്കുറിച്ച് അവർ പരസ്യപ്പെടുത്തി. ഈ കഥയുടെ സാധാരണ പതിപ്പ് ഇതാണ്: "1946-ൽ, ഹോപ്പർ സജീവ ഡ്യൂട്ടിയിൽ നിന്ന് വിരമിച്ചതിന് ശേഷം, അവർ കമ്പ്യൂട്ടേഷൻ ലബോറട്ടറിയിലെ ഹാർവാർഡ് ഫാക്കൽറ്റിയിൽ ചേർന്നു, അവിടെ അവർ മാർക്ക് II, മാർക്ക് III എന്നിവയിൽ തന്റെ ജോലി തുടർന്നു. ഒരു റിലേയിൽ കുടുങ്ങിയ നിശാശലഭം മൂലം മാർക്ക് II-ൽ ഉണ്ടായ പിശക് ഓപ്പറേറ്റർമാർ കണ്ടെത്തി, അതിനെ കുറിക്കാനായി ബഗ് എന്ന പദം ഉപയോഗിച്ചു. ഈ ബഗ് ശ്രദ്ധാപൂർവ്വം നീക്കം ചെയ്യുകയും ലോഗ് ബുക്കിൽ ടേപ്പ് ചെയ്യുകയും ചെയ്തു. ആദ്യത്തെ ബഗിൽ നിന്ന് ഉടലെടുത്ത ഈ സംഭവത്തെതുടർന്ന്, ഇന്നും നമ്മൾ ഒരു പ്രോഗ്രാമിലെ പിശകുകളെയോ തകരാറുകളെയോ ബഗ് എന്ന് വിളിക്കുന്നു."
ബഗ് കണ്ടെത്തിയപ്പോൾ ഹോപ്പർ അവിടെ നിന്നും വിരമിച്ചിരുന്നു, പക്ഷേ അത് അവരെക്കുറിച്ചുള്ള പ്രിയപ്പെട്ട കഥകളിൽ ഒന്നായി മാറി. ലോഗ് ബുക്കിൽ രേഖപ്പെടുത്തിയ തീയതി 1947 സെപ്റ്റംബർ 9 ആയിരുന്നു.
പിന്നീട് വിർജീനിയയിലെ ഡാൽഗ്രെനിലെ നേവൽ വെപ്പൺസ് ലബോറട്ടറിയിലെ വില്യം "ബിൽ" ബർക്ക് ഉൾപ്പെടെ, ഇത് കണ്ടെത്തിയ ഓപ്പറേറ്റർമാർ ഈ എഞ്ചിനീയറിംഗ് പദത്തെക്കുറിച്ച് പരിചിതരായിരുന്നു, കൂടാതെ "ബഗ് കണ്ടെത്തിയതിന്റെ ആദ്യത്തെ യഥാർത്ഥ കേസ്" എന്ന നൊട്ടേഷൻ കൊടുത്ത് പ്രാണിയെ സൂക്ഷിച്ചു."
ഈ ലോഗ് ബുക്ക്, അറ്റാച്ച് ചെയ്ത പുഴു പൂർണ്ണമായി, സ്മിത്സോണിയൻ നാഷണൽ മ്യൂസിയം ഓഫ് അമേരിക്കൻ ഹിസ്റ്ററിയുടെ ശേഖരത്തിന്റെ ഭാഗമാണ്.
അവലംബം
വർഗ്ഗം:സോഫ്റ്റ്‌വെയർ
ഓഗസ്റ്റ് 15
ഗ്രിഗോറിയൻ കലണ്ടർ പ്രകാരം 'മാർച്ച്‌ 24 1975വർഷത്തിലെ ഇരുനൂറ്റി ഇരുപത്തി ഏഴാം (227)-ാം ദിനമാണ്.
മറ്റു പ്രത്യേകതകൾ
വർഗ്ഗം:ഓഗസ്റ്റ് 15
ഹെക്ടർ ബെർലിയോസ്
thumb|upright|Crop of a [[carte de visite photo of Hector Berlioz by Franck, Paris, ca. 1855]] ഹെക്ടർ ബെർലിയോസ് (ഡിസംബർ 11 1803 – മാർച്ച് 8 1869) കാല്പനികത കാലഘട്ടത്തിലെ ഒരു ഫ്രഞ്ച് സംഗീതജ്ഞനായിരുന്നു. കാല്പനികതയുടെ വികസനത്തിന് (Romanticism) ആക്കം നൽകിയ അദ്ദേഹത്തിന്റെ രചനകളിൽനിന്നും പ്രചോദനം ഉൾക്കൊണ്ടവരിൽ റിച്ചാർഡ് വാഗ്നർ നിക് കൊളായി റിംസി-കോരസക്കോവ്,ഫ്രാൻസ് ലിസ്റ്റ്, റിച്ചാർഡ് സ്റ്റ്രോസ്സ്, ഗുസ്താവ് മാൽഹർ എന്നിവർ ഉൾപ്പെടുന്നു.. .സിംഫണി ഫന്റാസ്റ്റിക്(1830), റിക്വിയെം(1837) എന്നിവ അദ്ദേഹത്തിന്റെ പ്രശസ്തരചനകളാണ്.
ആദ്യകാല ജീവിതം
തെക്ക് കിഴക്കൻ ഫ്രാൻസിലെ ഗ്രെനോബ്ല് എന്ന നഗരത്തിന് സമീപമായാണ് അദ്ദേഹം ജനിച്ചത്. പിതാവ് ലൂയിസ് ജോസഫ് ബെർലിയോസ്' പ്രശസ്തനായ ഭിഷഗ്വരനായിരുന്നു. പന്ത്രണ്ടം വയസ്സിൽ അദ്ദേഹം സംഗീതാഭ്യാസം തുടങ്ങി. 1821-ൽ 18ആം വയസ്സിൽ പാരിസിലേക്ക് വൈദ്യശാസ്ത്രപഠനത്തിനായി പോയെങ്കിലും ആ വിഷയത്തിലെ താല്പര്യക്കൂറവ് കാരണം മൂന്നു വർഷത്തിനു ശേഷം വൈദ്യശാസ്ത്രപഠനം ഉപേക്ഷിച്ചു
അവലംബം
വർഗ്ഗം:സംഗീതജ്ഞർ
ഡിലോങ്ങ്‌
ക്രിറ്റേഷ്യസ്‌ കാലത്തിന്റെ തുടക്കത്തിൽ ജീവിച്ചിരുന്ന തെറാപ്പോഡ വിഭാഗത്തിൽ പെട്ട ഒരു ദിനോസറാണ് ഡിലോങ്ങ്‌. താരതമ്യേന വലിപ്പം കുറഞ്ഞ ഈ ദിനോസറുകൾ, റ്റിറാനോസോറിഡ് ജനുസിലാണ് പെടുന്നത്. ഇവ ഏകദേശം 130 ദശ ലക്ഷം കൊല്ലങ്ങൾക്ക് മുൻപ് ചൈനയിൽ ആണ് ജീവിച്ചിരുന്നത്.
പേര്
ഇവയുടെ പേര് വരുന്നത് ചൈനീസ് ഭാഷയിലെ രണ്ടു വാക്കുകളിൽ നിന്നും ആണ്. ഡി (帝) അർഥം ചക്രവർത്തി, ലോങ്ങ്‌ (龙/龍) അർഥം വ്യാളി. ഡി (帝) എന്ന പദം ഇവക്ക് റ്റിറാനോസോറിഡ് ദിനോസർകളുടെ രാജാവ്‌ എന്നു വിശേഷിപ്പിക്കപ്പെടുന്നു റ്റിറാനോസോറസ് റെക്സുമായുള്ള ബന്ധം സൂചിപ്പിക്കുന്നു. 'സോറസ്' എന്ന പദത്തിനു സമാനമായ ഒരു ചൈനീസ് വാക്കാണ്‌ 'ലോങ്ങ്‌'.
അവലംബം
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ വർഗ്ഗം:മാംസഭോജികളായ ദിനോസറുകൾ വർഗ്ഗം:ചൈനീസ് വാക്കുകളുള്ള ലേഖനങ്ങൾ വർഗ്ഗം:ഏഷ്യൻ ദിനോസറുകൾ
ദി പിങ്ക് ഡ്രെസ്സ്
1864-ൽ ഫ്രെഡറിക് ബാസില്ലെ 23 വയസ്സുള്ളപ്പോൾ ചിത്രീകരിച്ച ഒരു എണ്ണച്ചായാചിത്രമാണ് ദി പിങ്ക് ഡ്രെസ്സ്. ഫ്രാൻസിലെ ഹെറാൾട്ട് ഡിപ്പാർട്ട്‌മെന്റിലെ കാസ്റ്റൽനൗ- ലെ-ലെസ് ഗ്രാമത്തിന് അഭിമുഖമായി മോണ്ട്പെല്ലിയറിലെ ലെ ഡൊമെയ്ൻ ഡി മെറിക്കിന്റെ കുടുംബ സ്വത്തിന് ചുറ്റും കാണപ്പെടുന്ന കല്ലിൽ ഇരിക്കുന്ന അദ്ദേഹത്തിന്റെ കസിൻ തെരേസ് ഡെസ് അവേഴ്സിനെ ഇതിൽ ചിത്രീകരിച്ചിരിക്കുന്നു. ഈ രംഗം രൂപപ്പെടുത്തുന്നതിന് ബാർബിസൺ സ്കൂളിന്റെ രീതി അദ്ദേഹം ഉപയോഗിച്ചു. ഇരുണ്ട മരങ്ങൾ ഉപയോഗിച്ച് കാഴ്ചക്കാരന്റെ കണ്ണിനെ പശ്ചാത്തലത്തിലെ തിളക്കമുള്ള വെളിച്ചത്തിലേക്ക് നയിക്കുന്നു. ചിത്രം ഇപ്പോൾ മ്യൂസി ഡി ഓർസെയിലാണ് സംരക്ഷിച്ചിരിക്കുന്നത്.
അവലംബം
വർഗ്ഗം:സ്ത്രീകളുടെ ചിത്രങ്ങൾ
വില്യം ടാറ്റെം ടിൽഡൻ
പ്രശസ്തനായ അമേരിക്കൻ ടെന്നിസ് താരമായിരുന്നു വില്യം ടാറ്റെം ടിൽഡൻ(ഫെബ്രുവരി 10, 1893 - ജൂൺ 5, 1953) 'ബിഗ്ബിൻ' എന്നു വിശേഷിപ്പിക്കപ്പെട്ടിട്ടുള്ള, ലോകത്തിലെ എക്കാലത്തെയും മികച്ച കളിക്കാരിൽ ഒരാളാണ് ഇദ്ദേഹം.
ശൈലി
അസാധാരണമായൊരു ടെന്നിസ് ശൈലിയുടെ ഉടമയായിരുന്നു ടിൽഡൻ. ബേസ്‌ലൈനിൽ നിന്നായിരുന്നു ഇദ്ദേഹം മിക്കപ്പോഴും കളിച്ചിരുന്നത്. വെടിയുണ്ടകളെന്നപോലെ ഉതിരുന്ന സർവീസുകൾ, ഓടിക്കൊണ്ടുള്ള ബാക്ക്ഹാൻഡ് ഡ്രൈവുകൾ, പ്രതിയോഗിയുടെ ദൗർബല്യങ്ങളെ ചൂഷണം ചെയ്യുന്ന നീക്കങ്ങൾ എന്നിവ ടിൽഡൻ ശൈലിയുടെ സവിശേഷതകളായിരുന്നു.
കൃതികൾ
ടെന്നിസ് താരം എന്നതിനു പുറമേ പരിശീലകനും പ്രചാരകനും കൂടിയായിരുന്നു ഇദ്ദേഹം. ടെന്നിസ് പരിശീലനത്തിനു സഹായകമായ തരത്തിൽ ഒരു ഹ്രസ്വചിത്രവും നിർമിച്ചിട്ടുണ്ട്. ഏയ്സസ്, പ്ലെയ്സസ് ആൻഡ് ഫാൾട്സ് (1936) എന്ന പുസ്തകവും മൈ സ്റ്റോറി (1948) എന്ന ആത്മകഥാപരമായ ഗ്രന്ഥവും ടിൽഡന്റെ മറ്റു സംഭാവനകളാണ്.
പുറം കണ്ണികൾ
വർഗ്ഗം:അമേരിക്കൻ ടെന്നീസ് കളിക്കാർ വർഗ്ഗം:1893-ൽ ജനിച്ചവർ
ബുക്ക്മൂച്ച്
സൗജന്യ പുസ്തക വെച്ചുമാറ്റസൈറ്റാണ് ബുക്ക്മൂച്ച്. വായിച്ചു കഴിഞ്ഞ പുസ്തകങ്ങൾ മറ്റു ആവശ്യക്കാർക്ക് അയച്ചു കൊടുത്ത് പകരം ലഭിക്കുന്ന പോയിന്റുകൾ ഉപയോഗിച്ച് വേറെ പുസ്തകങ്ങൾ കരസ്ഥമാക്കുക എന്നതാണ് വിനിമയ രീതി.
പേരിനു പിന്നിൽ
mooch എന്ന ഇംഗ്ലീഷ് പദത്തിന് സൗജന്യമായി കരസ്ഥമാക്കുക, ഓസിനു കാര്യം സാധിക്കുക, അടിച്ചു മാറ്റുക എന്നൊക്കെ അർഥമുണ്ട്. ഈ സൈറ്റിന്റെ ലക്ഷ്യവും വ്യത്യസ്തമല്ലെന്നതുകൊണ്ടാണ് ഈ പേർ.
നാൾവഴി
2006ൽ ജോൺ ബക്ക്മാൻ എന്ന അമേരിക്കകാരനാണ് ഈ സൗജന്യ പുസ്തക കൈമാറ്റ ആശയം പ്രാവർത്തികമാകിയത്. ബക്കമാൻ തന്നെ എഴുതി തയ്യാറാക്കിയ പ്രോഗ്രമാണ് ഇതിനായി ഉപയോഗിക്കുന്നത്. ഇപ്പോഴും സൈറ്റ് പരിപാലിക്കുന്നതും നിലനിർത്തുന്നതും ബക്ക്മാൻ തന്നെ. ലാഭേച്ഛരഹിത സംരംഭമാണ്(not for  profit organization) ബുക്ക് മൂച്ച്.
പ്രചാരം
2006ൽ ആരംഭിച്ച ബുക്ക് മൂച്ചിൽ ഇന്ന് ഒന്നേമുക്കാൽ ലക്ഷം അംഗങ്ങളുണ്ട്. ഇതുവരെ 25ലക്ഷത്തിൽ പരം പുസ്തകങ്ങൾ കൈമാറ്റം ചെയ്യപ്പെട്ടു കഴിഞ്ഞു.നിലവിൽ ഇരുപത് ലഷത്തിൽ പരം പുസ്തകങ്ങൾ വിനിമയത്തിനു ലഭ്യമാണ്. 120 രാജ്യങ്ങളിൽ ഉപയോക്താക്കൾ ഉണ്ട്. ഒരംഗം മാത്രമുള്ള അഫ്ഗാനിസ്ഥാൻ, ഭൂട്ടാൻ ലൈബീരിയ എന്നീ രാജ്യങ്ങൾ മുതൽ 15000ൽ പരം അംഗങ്ങൾ വീതമുള്ള അമേരിക്ക ബ്രിട്ടൺ എന്നിവ ഇതിൽ പെടുന്നു.ഇന്ത്യൻ ഉപയോക്താക്കളുടെ എണ്ണം 273 ആണ്.
ജോർജ് എം. തോമസ്
കേരളത്തിലെ ഒരു കമ്യൂണിസ്റ്റ് നേതാവും തിരുവമ്പാടി നിയമസഭാമണ്ഡലം മുൻ എം.എൽ.എ.യുമാണ് ജോർജ് എം തോമസ് (ജനനം: 1954 മാർച്ച് 22).
ജീവിതരേഖ
കോഴിക്കോട് ജില്ലയിലെ കുളത്തുവയലിൽ 1955 മാർച്ച് 22-ന് തോമസ്-അന്നമ്മ ദമ്പതികളുടെ മകനായി ജനിച്ചു. പ്രാഥമിക വിദ്യാഭ്യാസം കുളത്തുവയൽ സെന്റ്‌ ജോർജ് ഹൈസ്കൂളിൽ പൂർത്തിയാക്കി. തുടർപഠനം സെന്റ് ഫിലോമിനാസ് കോളേജ്, മൈസൂർ ക്രിസ്ത്യൻ കോളേജ് എന്നിവിടങ്ങളിലായിരുന്നു. സി.പി.ഐ.(എം). ജില്ലാകമ്മറ്റിയംഗം, കർഷകസംഘം സംസ്ഥാനകമ്മറ്റിയംഗം, കർഷകസംഘം ജില്ലാ ജോയിന്റ് സെക്രട്ടറി, മുക്കം ഇ എം എസ് സഹകരണ ആശുപത്രി പ്രസിഡന്റ് .എന്നീ പദവികൾ വഹിക്കുന്നു
അവലംബം
വർഗ്ഗം:1954-ൽ ജനിച്ചവർ വർഗ്ഗം:മാർച്ച് 22-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ
കേരളീയ വാസ്തുവിദ്യ
കേരളീയ വാസ്തുവിദ്യ കേരളത്തിന്റെ ഭൂപ്രകൃതിക്കും കാലാവസ്ഥയ്ക്കും അനുയോജിച്ചതാണ്. അധികം ചൂടു കടക്കാത്ത ഓടിട്ട കെട്ടിടങ്ങളാണ് പരമ്പരാഗതമായി കേരളത്തിലെ ഗൃഹങ്ങൾ. ഒന്നോ രണ്ടോ നിലയിൽ കൂടുതൽ ഈ കെട്ടിടങ്ങൾ കെട്ടാറില്ല. പണക്കാരുടെ വലിയ പറമ്പിൽ നാലുകെട്ടുകളും (നടുവിൽ ഒരു മുറ്റം ഉള്ള കെട്ടിടം) എട്ടുകെട്ടുകളും (നടുവിൽ രണ്ടു മുറ്റങ്ങൾ) പണ്ട് സാധാരണമായിരുന്നു. എങ്കിലും കൂടുതലായും ഓലമേഞ്ഞ കെട്ടിടങ്ങളായിരുന്നു പാവങ്ങൾക്ക് ഉണ്ടായിരുന്നത്.
കർഷിക വൃത്തിയിൽ മനുഷ്യൻ ഉരച്ചതോടു കൂടി ശീതാതപാദികളിൽ നിന്ന് രക്ഷനേടാൻ ഏതെങ്കിലും തരത്തിലുള്ള അഭയസ്ഥാനം വേണമായിരുന്നു. സമ്പത്തിനനുസരിച്ച് ക്രമേണ വ്യത്യസ്തമായ ഗൃഹ നിർമ്മാണ രീതികൾ മനുഷ്യൻ അവലംബിച്ചു. ആദ്യകാലങ്ങളിൽ ഗുഹകളും മറ്റുമായിരുന്നു താമസം എങ്കിൽ പിന്നീട് വാസ സ്ഥനങ്ങൾ പണിയാൻ തുടങ്ങി. ഇതിനായി പ്രകൃതിയിലെ വിഭവങ്ങൾ ആണ് ഉപയോഗപ്പെടുത്തിയത്. ഒരോ രാജ്യങ്ങളിലും വാസ്തു വിദ്യ എന്നറിയപ്പെടുന്ന ഗൃഹ-കെട്ടിട നിർമ്മാണ രീതികൾ അതതു സ്ഥലത്തെ പ്രകൃതി വിഭവങ്ങളെ അടിസ്ഥാനമാക്കിയാണ് വികസിച്ചത്.
ലോകത്ത് ഇത്തരത്തിൽ വാസ്തു വിദ്യാ രീതികളെ ആദ്യമായി ക്രോഡീകരിച്ചത് ഒരു പക്ഷേ വിട്രൂവിയസ് ആയിരുന്നിരിക്കണം. അദ്ദേഹം ദ് ആർക്കിറ്റെക്ചുറാ എന്ന തന്റെ പുസ്തകത്തിൽ ഗ്രീക്ക്-ലാറ്റിൻ വാസ്തുവിദ്യയെ വിശദമായി പ്രതിപാദിക്കുന്നുണ്ട്.
കേരളത്തിലെ പ്രമുഖരായ വാസ്തുവിദ്യാ ആചാര്യന്മാർ
പയ്യന്നൂർ കേശവാചാരി കരുവാ നീലകണ്ഠൻ ആചാരി കിടങ്ങൂർ രാഘവാചാരി ശ്രീ. കുമാരൻ തണ്ണീർമുക്കം. ശ്രീ. വി.കെ വാസു ആചാരി തൃപ്രയാർ പദ്മനാഭൻ ആചാരി
പേരിയ കുരുടി
പശ്ചിമഘട്ട മലനിരകളിൽ വയനാട്ടിലെ പേര്യയിൽ നിന്നും കണ്ടെത്തിയ ഒരു ഉഭയജീവിവർഗ്ഗമാണ് പേരിയ കുരുടി. 1870-ൽ കേണൽ ബെഡ് ഡോം ആണ് ഈ ജീവിവർഗത്തെ ഇവിടെ കണ്ടെത്തിയത്.
പുറത്തേക്കുള്ള കണ്ണികൾ
വർഗ്ഗം:ഗഗനിയോഫിസ് വർഗ്ഗം:വംശനാശം നേരിടുന്ന ജീവികൾ വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
ട്രൈതെമിസ്
പ്രധാന സ്പീഷിസുകൾ താഴെ പറയുന്നവയാണ് :-
അവലംബം
വർഗ്ഗം:കല്ലൻതുമ്പികൾ വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
സീതക്കളി
കേരളത്തിലെ ഒരു നാടൻ അനുഷ്ഠാന കലാരൂപങ്ങളിലൊന്നാണ് സീതക്കളി. കൊല്ലം, പത്തനംതിട്ട ജില്ലകളുടെ കിഴക്കൻ മേഖലകളിലെ കുറവ സമൂഹവും കണ്ണൂർ, കാസർകോട് ജില്ലകളിലെ കരിമ്പാലരും ആണ് സീതക്കളി ആചരിക്കുന്നത്. ഓണക്കാലത്ത് അത്തം മുതൽ തിരുവോണം വരെ അരങ്ങേറിയിരുന്ന സീതകളി ജാതി–മത വിവേചനങ്ങൾക്ക് അതീതമായി ജനകീയ കലാരൂപമെന്ന നിലയിലറിയപ്പെട്ടിരുന്നു. നാരദൻ‍, ശ്രീരാമൻ, ലക്ഷ്മണൻ, സീത, കൈകേയി, മന്ഥര, ദശരഥൻ, ശൂർപ്പണഖ, രാവണൻ, പൊന്മാൻ, ഹനുമാൻ തുടങ്ങിയ വേഷങ്ങൾ മാറ്റു കൂട്ടുന്നു. വീടുകൾ തോറും കയറിയിറങ്ങിയാണ് ഇത് അവതരിപ്പിച്ചിരുന്നത്. രാമായണ കഥയിലെ വനയാത്ര മുതൽ സ്വർഗ്ഗാരോഹണം വരെയുള്ള കഥാഭാഗങ്ങളാണ് ഉൾപ്പെടുത്തിയിട്ടുള്ളത്. ആശാൻമാർ എഴുതി ചിട്ടപ്പെടുത്തിയ പാട്ടിനും താളത്തിനുമൊത്ത് വേഷക്കാർ ഭാവ തീവ്രതയോടെ ചുവടുവച്ച് നൃത്തമാടുന്നതാണ് സീതക്കളി.
ഉത്ഭവം
കൊല്ലം ജില്ലയിലെ പെരിനാട് ആണ് സീതകളി ഉടലെടുത്തത് എന്ന് കരുതപ്പെടുന്നു ഈ പ്രദേശത്തു ഈ കലാരൂപത്തിന് കാര്യമായ പ്രചാരം ഉണ്ടായിരുന്നു. പെരിനാട് സീതക്കളി സംഘവും കേരളാ ഫോക്‌ലോർ അക്കാദമിയുടെ അംഗീകാരത്തോടെ ഈ പൈതൃകം വീണ്ടെടുക്കുവാൻ പ്രവർത്തിക്കുന്നുണ്ട്.
അവലംബം
https://www.youtube.com/watch?v=VuF2nJCLb6I വർഗ്ഗം:കേരളത്തിലെ നാടൻ കലകൾ വർഗ്ഗം:രാമായണം വർഗ്ഗം:കേരളത്തിലെ തനതു കലകൾ
മാവേലിക്കോണം ഭഗവതീ ക്ഷേത്രം
തിരുവനന്തപുരം ജില്ലയിലെ ചിറയിൻകീഴ് താലൂക്കിലെ നഗരൂർ വില്ലേജിലെ നെടുമ്പറമ്പ് എന്ന ദേശത്തു സ്ഥിതി ചെയ്യുന്ന ഒരു ക്ഷേത്രമാണു മാവേലിക്കോണം ഭഗവതീ ക്ഷേത്രം. ദുർഗ്ഗയാണു ഇവിടത്തെ പ്രതിഷ്ട. കേരളത്തിലെ  ഒരു പക്ഷേ ഇന്ത്യയിലെ തന്നെ ഏറ്റവും  ദൈർഘ്യമേറിയതും വിപുലമായതുമായ ഗരുഡൻ തൂക്കം എന്ന ആചാരം തുടരുന്ന ഏക ക്ഷേത്രമാണിത്. കഥകളിയിൽ ഉപയോഗിക്കുന്ന ഗരുഡന്റെ അതേ വേഷവിധാനങ്ങൾ ആണു ഇവിടെ ഉപയോഗിക്കുന്നത്. അതു കൊണ്ടു തന്നെ ചിലവേറിയ തൂക്കം ആണിവിടെ. കുംഭമാസത്തിലെ ശിവരാത്രി മുതൽ 10 നാൾ നീണ്ടു നിൽക്കുന്ന ഉത്സവം കാർത്തിക നാളിൽ അവസാനിക്കുന്നു. തെക്കൻ കേരളത്തിൽ കൊല്ലങ്കോട്, ശാർക്കര എന്നിവിടങ്ങളിൽ നടക്കുന്ന ഗരുഡൻ തൂക്കത്തെക്കാൾ വിപുലവും വ്യത്യസ്തവുമായ രീതിയിൽ ഇവിടെ തൂക്കം അനുഷ്ഠിക്കുന്നു.
ഐതിഹ്യം
മാവേലിക്കര എന്ന ദേശത്തു നിന്നും നഗരൂരിലെ ചെമ്മള്ളിക്കോണം എന്ന സ്ഥലത്ത് എത്തിയ ദേവി  അവിടെ നിന്നും നടന്നു ഈ ക്ഷേത്രമിരിക്കുന്ന സ്ഥലത്ത് എത്തി കുടിയിരുന്നു എന്നാണു ഐതിഹ്യം. മാവേലിക്കര, ചെമ്മള്ളിക്കോണം എന്നീ സ്ഥനാമങ്ങൾ കൂടിച്ചേർന്നു ഈ സ്ഥലത്തിനു മാവേലിക്കോണം എന്ന നാമം സിദ്ധിച്ചു.
ആംപിസില്ലിൻ
ഒരു ആൻറിബയോട്ടിക് ഔഷധമാണ് ആംപിസില്ലിൻ (Ampicillin). ബാക്ടീരിയ മൂലമുണ്ടാകുന്ന രോഗങ്ങളെ ചികിത്സിക്കുന്നതിന് ഇതുപയോഗിക്കുന്നു. ശ്വസനവ്യവസ്ഥാ രോഗങ്ങൾ, മൂത്രാശയ രോഗങ്ങൾ, മെനിഞ്ചെറ്റിസ്, സാൽമണെല്ലോസിസ്, എന്റോകാർഡിറ്റിസ് തുടങ്ങിയ ബാക്ടീരിയൽ രോഗങ്ങളുടെ ചികിത്സയ്ക്ക് ഉപയോഗിക്കുന്നു.. ഗ്രൂപ്പ് B സ്ട്രെെപ്റ്റോകോക്കൽ ബാധിച്ചുണ്ടാവുന്ന രോഗചികിത്സയിവും പ്രയോജനപ്പെടുത്തുന്നു വായിലൂടെയോ, പേശികളിലേക്കു് കുത്തിവെച്ചോ ഔഷധം പ്രയോഗിക്കുന്നു. വൈറൽ രോഗങ്ങൾക്ക് ഇത് പ്രയോജനപ്രദമല്ല.
മൃഗങ്ങളെ ബാധിക്കുന്ന ബാക്ടീരിയാരോഗങ്ങളെ നിയന്ത്രിക്കുന്നതിനും ആംപിസില്ലിൻ ഉപയോഗിക്കുന്നു
പാർശ്വഫലങ്ങൾ
ആംപിസില്ലിൻ ഉപയോഗിച്ചാൽ ചിലരിൽ പാർശ്വഫലങ്ങൾ കാണാറുണ്ട്. തൊലിപ്പുറത്തെ തിണർപ്പ്, മനംപിരട്ടൽ, അതിസാരം എന്നിവയുണ്ടാകാം. പെനിസില്ലിൻ അലർജിയുള്ളവർ ആംപിസില്ലിൻ ഉപയോഗിക്കരുത് ക്ലോസ്ട്രീഡിയം ഡിഫിസിൽ കോളിറ്റിസ്, അനാഫൈലാക്സിസ് എന്നിങ്ങനെയുള്ള അവസ്ഥയും ഉണ്ടാവാം വൃക്കാരോഗ ചികിത്സയിൽ കുറഞ്ഞ ഡോസിൽ ഉപയോഗിക്കുന്നു. . ഗർഭകാലത്തും കുഞ്ഞുങ്ങളെ മുലയൂട്ടുന്ന കാലത്തും ഉപയോഗിക്കുന്നത് ഹാനികരമല്ല.
ചരിത്രം
1958 ലാണ് ആംപിസില്ലിൻ കണ്ടു പിടിച്ചത്. 1961 മുതൽ വ്യാവസായികമായി ഉപയോഗിക്കപ്പെട്ടുതുടങ്ങി. ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടികയിൽ ഇത് ഉൾപ്പെടുന്നു വില താരതമ്യേന കുറഞ്ഞതായതിനാൽ ചികിത്സാച്ചെലവ് കൂടുതലല്ല.
ഹസൻ ഇബ്നു അലി
ഇസ്ലാമികപ്രവാചകൻ മുഹമ്മദിന്റെ പൗത്രൻ ഹസൻ ഇബ്ൻ അലി ബിൻ അബീത്വാലിബ്‌അല്ലെങ്കിൽ‌ അൽ‌ ഹസൻ ഇബ്ൻ അലി ഇബ്നു അബൂത്വാലിബ് Al-Hasan ibn ‘Alī ibn Abī Tālib (الحسن بن علي بن أﺑﻲ طالب), പ്രവാചകൻ‌ മുഹമ്മദിന്റെ പുത്രി ഫാത്വിമയുടെയും നാലാം ഖലീഫ അലി ബിൻ അബീത്വാലിബിന്റെയും ഒന്നാമത്തെ മകനാണു ഇദ്ദേഹം.
ഇതു കൂടി കാണുക
വർഗ്ഗം:അഹ്‌ലുൽ ബൈത്ത് വർഗ്ഗം:ഇസ്ലാമികപണ്ഡിതർ വർഗ്ഗം:സ്വഹാബികൾ വർഗ്ഗം:മുഹമ്മദ് നബിയുടെ ബന്ധുക്കൾ വർഗ്ഗം:മുസ്ലിം രക്തസാക്ഷികൾ
ഫോർമിക് അമ്ലം
കാർബോക്സിലിക് അ‌മ്ലങ്ങളിൽ ഏറ്റവും ലഘുവായഘടനയുള്ളതാണ് ഫോർമിക് അ‌മ്ലം അഥവാ മെഥനോയിക് അ‌മ്ലം. ഇതിന്റെ രാസസൂത്രം HCOOH അല്ലെങ്കിൽ HCO2H. എന്നാണ്. ഉറുമ്പിന്റെ ശരീരത്തിൽ കാണുന്നത് ഇതാണ്
അവലംബം
വർഗ്ഗം:കാർബോക്സിലിക് അ‌മ്ലങ്ങൾ വർഗ്ഗം:പുളിപ്പിക്കാനുപയോഗിക്കുന്ന വസ്തുക്കൾ വർഗ്ഗം:ഓർഗാനിക് അമ്ലങ്ങൾ
ചീനമഞ്ഞക്കിളി
ചീനമഞ്ഞക്കിളി. കണ്ണുകൾ നല്ല ചുമപ്പ് നിറം. കൊക്ക് നല്ല റോസ്. കണ്ണിലൂടെ കടന്നുപ്പോകുന്ന നല്ല വീതിയുള്ള കറുത്തപ്പട്ട, കഴുത്തിനു പിറകിലൂടെ പോയി രണ്ടു കണ്ണുകളെ തമ്മിൽ ബന്ധിപ്പിക്കുന്നു. ഒരു ദേശാടനപക്ഷിയാണ്. സെപ്റ്റംബർ മുതൽ ഏപ്രിൽ മാസങ്ങളിലാണ് കൂടുതലായും ഇവയെ നമ്മുടെ നാട്ടിൽ കാണുന്നത്. സൈബീരിയയിൽനിന്നും ഏഷ്യയുടെ വടക്കുകിഴക്കൻ പ്രദേശത്തുനിന്നുമാണ് ഇവ കേരളത്തിലേയ്ക്ക് എത്തുന്നത്.
അവലംബം
വർഗ്ഗം:ദേശാടനപ്പക്ഷികൾ വർഗ്ഗം:മഞ്ഞക്കിളികൾ വർഗ്ഗം:കേരളത്തിലെ പക്ഷികൾ
ക്രൈം ഫയൽ
കെ. മധുവിന്റെ സംവിധാനത്തിൽ സുരേഷ് ഗോപി, സിദ്ദിഖ്, വിജയരാഘവൻ, സംഗീത എന്നിവർ പ്രധാനവേഷത്തിൽ അഭിനയിച്ച് 1999 ഒക്ടോബർ 27ന് പ്രദർശനത്തിനിറങ്ങിയ കുറ്റാന്വേഷണം വിഷയമായ ഒരു മലയാളചലച്ചിത്രമാണ് ക്രൈം ഫയൽ. മലയാളത്തിലെ ക്രൈം ത്രില്ലെർ വിഭാഗത്തിൽ ഉൾപ്പെടുന്ന സിനിമ കൂടിയാണിത്.എ.ജി. ക്രിയേഷൻസ് ന്റെ ബാനറിൽ എ. രാമകൃഷ്ണൻ നിർമ്മിച്ച ഈ ചിത്രം വിതരണം ചെയ്തത് ഐശ്വര്യ, പനോരമ, സാരഥി എന്നിവർ ചേർന്നാണ്.
രചന
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എ.കെ. സാജൻ, എ.കെ. സന്തോഷ് എന്നിവരാണ്. ഏകദേശം ഒരു കോടിയോളം ബഡ്ജറ്റിലാണ് സിനിമയൊരുക്കിയത്.
കഥസംഗ്രഹം
കേരളത്തിലെ കോട്ടയം ജില്ലയിൽ പാലായിൽ നടന്ന ആത്മഹത്യയുടെ തുടരനേക്ഷണമാണ് സിനിമയുടെ ഇതിവൃത്തം. കേസ് ആദ്യം അന്വേഷിച്ച അൻവർ റാവുത്തർ സിസ്റ്റർ അമലയുടെ മരണം ആത്മഹത്യയാണെന്ന നിഗമനത്തിൽ എത്തി. പക്ഷേ തുടർന്നുള്ള അന്വേഷണത്തിൽ കൊലപാതകമാണെന്നുള്ള സൂചന ലഭിക്കുന്നു. ശവസംസ്കാരസുശ്രൂഷചടങ്ങുകൾ തുടങ്ങുന്ന സമയത്തു പള്ളിയിൽ വാക്കേറ്റവും ആക്രമണവും നേരിടേണ്ടി വന്നു. തുടർന്ന് കേസ് അന്വേക്ഷിക്കാൻ ഇടമറ്റം പാലയ്‌ക്കൽ ഈശോ പണിക്കർ ഐ. പി. എസ് നെ സുപ്രീം കോർട്ട് ജഡ്ജ് ചുമതലപ്പെടുത്തുന്നതോടുകൂടി കഥയുടെ ഗതി മാറുന്നു. സിസ്റ്റർ അമല കിണറ്റിൽ വീണല്ല മരിച്ചത്, കൊലയാളി കൊലപെടുത്തിയതിനു ശേഷം കിണറ്റിൽ കൊണ്ടിട്ടതാണ് എന്ന് തെളിയുന്നു. കൊലപാതകത്തിൽ ഫാ: ക്ലമെന്റ് കാളിയറിനു പങ്കുണ്ടെന്നു സംശയിച്ച് അൻവർ റാവുത്തരും പോലീസ് ബെറ്റലിയനും കാളിയരച്ഛനെ അറസ്റ് ചെയ്യുന്നു. അപ്പോൾ പള്ളിമേടയ്ക്കു മുൻപിൽ ഉണ്ടാകുന്ന സംഘർഷത്തിൽ ഫാ: ക്ലമെന്റ് കാളിയർ കൊല്ലപ്പെടുന്നു. കൂടാതെ സബോർഡിനേറ്റ് ഓഫീസർ എഴുത്തച്ഛനും കൊല്ലപ്പെടുന്നു.കാളിയരച്ഛനെ കൊന്നത് പുറത്തുനിന്നുള്ള വാടകകൊലയാളി ആണെന്ന് പോലീസ് സ്ഥിരീകരിക്കുന്നു. വാടകകൊലയാളിയുമായി മാമല മാമച്ഛനും ബന്ധമുണ്ടോ എന്ന് പോലീസ് സംശയിക്കുന്നു. അതിനിടയിൽ കാളിയരച്ചന്റെ സഹോദരൻ പത്രോസിനെ പോലീസ് കണ്ടുമുട്ടുന്നു.ഈശോ പണിക്കരോടൊപ്പം പത്രോസ് സംസാരിച്ചു നടന്നു നീങ്ങവേ പോലീസ് വാഹനം പെട്ടെന്നൊരഗ്നിഗോളമായി മാറുന്നു. തുടർന്നുള്ള അന്വേക്ഷണത്തിൽ കാളിയരച്ചന്റെ വലoകയ്യായിരുന്ന സ്റ്റീഫനയും വാടക കൊലയാളിയായ കർദിനാൾ കാർലോസിനെയും പോലീസ് സംഘട്ടനത്തിലൂടെ അറസ്റ് ചെയ്യുന്നതോടുകൂടി കേസ് നിർണായകഘട്ടത്തിലെത്തുന്നു.ഇതിനോടകം പോലീസ് സിസ്റ്റർ അമലയുടെ കുറ്റവാളിയെ കണ്ടെത്തുന്നു.തുടർന്നുള്ള പോലീസിന്റെ വിചാരണയിൽ സിസ്റ്റർ അമലയുടെ യഥാർത്ഥ കുറ്റവാളി ആരാണെന്ന് കാർലോസ് വെളിപ്പെടുത്തുന്നു. അത് കാളിയരച്ചന്റെ സഹോദരൻ തന്നെയായിരുന്നു. അച്ഛനെതിരെയുള്ള അഴിമതികഥകൾ പുറത്തുവരാതിരിക്കാൻ വേണ്ടിയാണു പത്രോസ് സിസ്റ്റർ അമലയെ വകവരുത്തിയത് എന്നുള്ള സത്യമാണ് സിനിമയുടെ ക്ലൈമാക്സ്‌ ആയി തീരുന്നത്. കൊച്ചി ഇന്റർനാഷണൽ എയർപോർട്ടിൽ വെച്ഛ് മാമല മാമച്ഛനും കൂട്ടരും ഈശോ പണിക്കരെയുo സംഘത്തെയും അഭിനന്ദിക്കുന്നതോടുകൂടി സിനിമ അവസാനിക്കുന്നു.
സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം ചെയ്തിരിക്കുന്നത് രാജാമണി.
പുറത്തേയ്ക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
എസ്.ജി.എച്ച്.എസ്.എസ് മുതലക്കോടം
കേരളത്തിലെ ഇടുക്കിജില്ലയിലെ തൊടുപുഴ മുനിസിപ്പാലിറ്റിയിൽ മുതലക്കോടം എന്ന ഗ്രാമത്തിൽ സ്ഥിതിചെയ്യുന്ന ഒരു ഹയ‍ർസെക്കന്ററി സ്ക്കൂളാണ് എസ്.ജി.എച്ച്.എസ്.എസ് മുതലക്കോടം. 1976-ൽ കോതമംഗലം രൂപത വിദ്യാഭ്യാസ ഏജൻസി യുടെ  കീഴിലാണ് ഈ വിദ്യാലയം സ്ഥാപിക്കപ്പെട്ടത്. കോതമംഗലം രൂപതയാണ് ഈ വിദ്യാലയം നിയന്ത്രിക്കുന്നത്. തൊടുപുഴയിൽ നിന്ന് 3 കിലോമീറ്റർ കിഴക്കായാണ് ഈ വിദ്യാലയം സ്ഥിതി ചെയ്യുന്നത്. 1998 ൽ ഹയർ സെക്കൻഡറി കോഴ്‌സ് അനുവദിച്ചു.
വർഗ്ഗം:ഇടുക്കി ജില്ലയിലെ വിദ്യാലയങ്ങൾ
സെന്റ് ഫ്രെയിംവർക്ക്
പി.എച്.പി 7.0-യ്ക്ക് വേണ്ടി നിർമ്മിക്കപ്പെട്ടിട്ടുള്ള ഒരു പ്രോഗ്രാമിംഗ് ചട്ടക്കൂടാണ് സെന്റ് ഫ്രെയിം വർക്ക്. ഇത് വെബ് ആപ്ലിക്കേഷൻ നിർമ്മിക്കാനുള്ള ഒരു വെബ് ആപ്ലിക്കേഷൻ ചട്ടക്കൂടാണ്. മോഡൽ വ്യൂ കണ്ട്രോളർ മാതൃകയിൽ പ്രവർത്തിക്കുന്ന ചട്ടക്കൂടാണിത്. പുതിയ ബിഎസ്ഡി അനുമതി പത്രപ്രകാരമാണ് ഈ ചട്ടക്കൂട് പുറത്തിറക്കിയിട്ടുള്ളത്. ചട്ടക്കൂട് അടിസ്ഥാനപരമായി പ്രൊഫഷണൽ പിഎച്ച്പി അടിസ്ഥാനമാക്കിയുള്ള പാക്കേജുകളുടെ ഒരു ശേഖരമാണ്. ചട്ടക്കൂട് അതിന്റെ പാക്കേജ് ഡിപൻഡൻസി മാനേജർമാരുടെ ഭാഗമായി കമ്പോസർ ഉപയോഗിച്ച് വിവിധ പാക്കേജുകൾ ഉപയോഗിക്കുന്നു; അവയിൽ ചിലത് എല്ലാ പാക്കേജുകളും പരിശോധിക്കുന്നതിനുള്ള പിഎച്ച്പിയൂണിറ്റ്(PHPUnit), തുടർച്ചയായ ഏകീകരണ സേവനങ്ങൾക്കുള്ള ട്രാവിസ് സിഐ(CI) എന്നിവയാണ്. ഫ്രണ്ട് കൺട്രോളർ സൊല്യൂഷനുമായി ചേർന്ന് മോഡൽ-വ്യൂ-കൺട്രോളറിന്റെ (എംവിസി) പിന്തുണ ലാമിനാസ് ഉപയോക്താക്കൾക്ക് നൽകുന്നു. ലാമിനസിലെ എംവിസി നടപ്പാക്കുന്നതിന് അഞ്ച് പ്രധാന മേഖലകളുണ്ട്. യുആർഎല്ലി-(URL)ൽ നിന്നുള്ള ഡാറ്റയെ അടിസ്ഥാനമാക്കി ഏത് കൺട്രോളർ പ്രവർത്തിപ്പിക്കണമെന്ന് തീരുമാനിക്കുന്നതിന് റൂട്ടറും ഡിസ്പാച്ചറും പ്രവർത്തിക്കുന്നു, കൂടാതെ അന്തിമ വെബ് പേജ് വികസിപ്പിക്കുന്നതിനും സൃഷ്ടിക്കുന്നതിനും മോഡലും വ്യൂവും സംയോജിപ്പിച്ചിട്ടുള്ള കൺട്രോളർ ഫംഗ്‌ഷനുകളും ഇതിൽ ഉൾപ്പെടുന്നു.
ലിനക്സ് ഫൗണ്ടേഷൻ ഹോസ്റ്റ് ചെയ്യുന്ന ഒരു ഓപ്പൺ സോഴ്സ് പ്രോജക്റ്റിലേക്ക് സെന്റ് ഫ്രെയിംവർക്ക് മാറുകയാണെന്ന് 2019 ഏപ്രിൽ 17 ന് പ്രഖ്യാപിച്ചു, ഇപ്പോൾ ലാമിനാസ് എന്ന പേരിൽ അറിയപ്പെടുന്നു.
റെഡ് ഹാറ്റ്
ഒരു സ്വതന്ത്ര സോഫ്റ്റ്‌വെയർ നിർമ്മാണ കമ്പനിയും റെഡ് ഹാറ്റ് ലിനക്സ് ഓപ്പറേറ്റിംഗ് സിസ്റ്റത്തിന്റെ നിർമാതക്കളുമാണ് 1993  സ്ഥാപിക്കപ്പെട്ട റെഡ് ഹാറ്റ്‌ (Red Hat, Inc.) (nyse: RHT) കമ്പനി .റെഡ് ഹാറ്റിന്റെ രജിസ്റ്റർ ചെയ്തിട്ടുള്ള സ്ഥാപനം അമേരിക്കയിലുള്ള നോർത്ത് കരോലിനയിലെ രാഹ്ലീയിലാണ്.
റെഡ് ഹാറ്റ് നിരവധി സോഫ്റ്റ്‌വേർ പ്രോജക്ടുകൾ സംഭാവന ചെയ്തിട്ടുണ്ട്, മാത്രമല്ല പ്രൊപ്രൈറ്ററി സോഫ്റ്റ്‌വേർ പാക്കേജുകൾ ഏറ്റെടുത്ത് അവ ഓപ്പൺ സോഴ്സ് ആയി വിതരണവും നടത്തിയിട്ടുണ്ട്. 2009-ൽ ലിനക്സ് കെർണലിലേക്ക് ഏറ്റവും കൂടുതൽ വികസനം നടത്തിയത് റെഡ് ഹാറ്റ് ആണ്.
ചരിത്രം
ബോബ് യങ്, മാർക്ക് വിങ് എന്നിവർ ചേർന്നാണ് റെഡ് ഹാറ്റ് സ്ഥാപിച്ചത്. ബോബ് യങ് യുണിക്സ് യൂട്ടിലിറ്റികൾ വിൽക്കുവന്ന കമ്പനി സ്ഥാപിച്ചു. അതേ സമയം മാർക്ക് വിങ് റെഡ് ഹാറ്റ് ലിനക്സ് എന്ന തന്റേതായ ലിനക്സ് വിതരണം പുറത്തിറക്കി. ഇത് വളരെയധികം പ്രശസ്തി നേടി. തുടർന്ന് ഇരുവരും ചേർന്ന് റെഡ് ഹാറ്റ് സ്ഥാപിച്ചു. സർവ്വകലാശാലയിൽ ആയിരിക്കുമ്പോൾ ചുവന്ന തൊപ്പി ധരിച്ചാണ് മാർക്ക് വന്നിരുന്നത്. ഇതുകാരണമാണഅ തന്റെ ലിനക്സ് വിതരണത്തിന് റെഡ് ഹാറ്റ് എന്ന് നാമധേയം ചെയ്തത്.
ആഗസ്റ്റ് 15 1999-ൽ റെഡ് ഹാറ്റ് പൊതു കമ്പനിയായി. സി.ഇ.ഒ. സ്ഥാനത്ത് ബോബ് യങിന്റെ പിൻഗാമിയായി മാത്യൂ സുലിക് സ്ഥാനമേറ്റു.
എതിരാളികൾ
റെഡ് ഹാറ്റിൻറെ പ്രധാന എതിരാളികൾ കാനോനിക്കൽ, ഐ.ബി.എം., മാൻഡ്രിവ, മൈക്രോസോഫ്റ്റ്, നോവൽ, ഒറാക്കിൾ and സാൻഡ്രോസ് എന്നിവരാണ്
ഖൈറത്ത് സ്വാലിഹ്
സിറിയൻ ബ്രിട്ടീഷ് കവയിത്രിയും മൺപാത്ര നിർമ്മാണ കലാകാരിയും ചിത്രകാരിയുമാണ് ഖൈറത്ത് സ്വാലിഹ് (English: Khairat Al-Saleh )